Uncategorized – Osiguranje-Novosti\nOSIGURAVAJUĆE kuće koje posluju u Srbiji, zbog sve većeg broja kućnih ljubimaca, počele su da nude i pakete osiguranja za kuce i mace! To ne čudi, jer su ove životinje sve češće ravnopravni članovi.\nZa sada osiguranja pokrivaju samo pse i mačke, ali možda će uskoro početi da nude i polise za egzotičnije zverke, poput iguana i zlatnih ribica.\nTako trenutno domaći osiguravači osiguravaju sve vrste pasa , pa i domaće mešance, a uslov je da su životinje zdrave,mikročipovane, redovno vakcinisane. Polise koje se nude su na tri, šest ili 12 meseci, a paketi pokrivaju lečenje ljubimaca, uginuće, eutanaziju, kao i štetu prema trećim licima.\nPostoji mogućnost da birate da li ćete ugovoriti potpuno, delimično ili dopunsko kasko osiguranje, u skladu sa svojim mogućnostima i potrebama.\nU slučaju da je vozilo oštećeno u sudaru s divljači, štetu je moguće naplatiti od institucija nadležnih za taj deo puta ili od lovačkog društva, ali uz jedan vrlo bitan detalj. Ako je na tom delu puta postavljen saobraćajni znak upozorenja na divljač, i putari i lovačka društva će vam odbiti isplatitu odštetu. Alternativa je ugovaranje pokrića uz polisu obaveznog auto osiguranja, ali imajte na umu da će vam za isplatu štete biti potreban policijski zapisnik..Druga neobična ali moguća situacija je i ona u kojoj se sudare dva vozila u vlasništvu istog čoveka,osiguravajuća kuća će odbiti da isplati štetu..Do takvih situacija dolazi ako npr.otac ima više vozila na svom imenu a vozila koriste i supruga i deca,ili ste prodali vozilo a kupac nije izvršio prepis na svoje ime i dođe do udesa u tom slučaju ako su oba vozila ,učesnici udesa,na imenu istog lica ,tada osiguravajuća kuća neće isplatiti štetu nastalu na vozilima.\nODŠTETA KOD PADOVA NA LEDU\nKako smo na pragu zime očekuju se kiša,sneg i poledica a samim tim i povećan broj povreda i preloma,ipak mnogi građani nakon pada na ledu ne znaju kome mogu da se žale i od koga da naplate odštetu ukoliko za to ima opravdanih razloga.\nOsiguravajuća društva imaju polise osiguranja za nezgode na radu koje osiguravaju zaposlene,i takođe imaju polise za predškolsku decu,učenike,studente i penzionere.\nPolise važe tokom celog dana i između ostalog pokrivaju povrede nastale usled pada na ledu,kao što su lomovi i uganuća.Po završetku lečenja popunjava se obrazac za prijavu štete,lekar određuje stepen invaliditeta ili težinu povrede i posledice koje povreda nosi,koristeći tabelu koja je sastavni deo opštih uslova osiguranja od posledica nesrećnog slučaja ili nezgode . U zavisnosti od toga na koliku je sumu osiguranik osiguran,dobija isplatu.\nPrvi zabeleženi slučaj osiguranja u Srbiji datira još iz 1839. godine, i odnosio se na jednu kuću u centru Beograda koja je izgorela.,Mada počeci osiguranje u Srbiji datiraju još iz doba Dušanovog zakonika ali tek u 18. veku osiguranje doživljava duboke promene, i od tada u našim krajevima deluju agenti zapadnih osiguravajućih društava. Potom su otvarane i ispostave osiguravajućih kuća, mahom italijanskih i austrijskih, a 1897. godine osnovana je prva domaća osiguravajuća ustanova – Beogradska zadruga. Početkom 20. veka osnovano je još nekoliko društava koja su radila sve do Drugog svetskog rata.Posle Drugog svetskog rata, i promena izazvanih uvođenjem socijalističkog uređenja, poslovi osiguranja prešli su u domen države, i 1945. godine osnovan je Državni zavod za osiguranje i reosiguranje. Zavod je imao nekoliko osnovnih funkcija: osiguranje državne i javne imovine, sprovođenje svih vrsta obaveznog osiguranja i reosiguranje. Od tada, građani Srbije osiguravaju sve – kuće, stanove, poslovne prostore, automobile – praktično sve vrste imovine, pokretne i nepokretne, kao i svoj posao, pa i sebe i svoje najmilije. Osiguravaju se od bolesti, nezgoda ili onog najgoreg – smrti, a život osiguravaju i radi štednje.


LSV osuđuje izjavu ruskog ambasadora Aleksandra Čepurina – Balkanekspresrb.rs\nNOVI SAD.-Liga socijaldemokrata Vojvodine osuđuje poslednju izjavu ambasadora Ruske Federacije u Beogradu Aleksandra Čepurina koji je rekao da bi pridruživanje jedinstvenoj evropskoj spoljnoj politici za Srbiju bilo „pogubno“.\nPodsećamo i da je EU uvela sankcije Rusiji zbog agresije na suverenu i međunarodno priznatu Ukrajinu i pripajanja dela njene teritorije Rusiji. To je ne samo kršenje međunarodnog prava, nego i Budimpeštanskog sporazuma iz 1994. kojim je Rusija garantovala nepovredivost granica Ukrajine\nPodsećamo Čepurina da je „doktrina ograničenog suvereniteta“, koju je do svoje propasti (1991) primenjivao imperijalni režim iz Moskve – mrtva. Takođe, podsećamo ambasadora da je Srbija suverena država i da su jedino njene legalne i na izborima potvrđene institucije vlasne da utvrđuju šta je javni interes Srbije, šta je za nju pogubno, a šta ne.\nZbog toga LSV od Vlade Srbije očekuje da, u skladu sa svojom javno proklamovanom politikom pridruživanja EU, konačno odbaci štetnu politiku balansiranja između EU i Rusije.\nPodsećamo i da je EU uvela sankcije Rusiji zbog agresije na suverenu i međunarodno priznatu Ukrajinu i pripajanja dela njene teritorije Rusiji. To je ne samo kršenje međunarodnog prava, nego i Budimpeštanskog sporazuma iz 1994. kojim je Rusija garantovala nepovredivost granica Ukrajine.\nSporna izjava: Aleksandar Čepurin\nVladavina prava kao temelj Evopske unije, ali i jedinstvena spoljna i bezbednosna politka EU nalažu Srbiji da odbaci politiku jednake distance i pridruži se merama Evropske unije, ako zaista želi da postane njen član. Umesto lažnih naslova po tabloidima o nepostojećim avionima i raketama koje Putin „poklanja“ Srbiji, očekujemo od Vlade Srbije da objasni javnosti kolika je stvarna finansijska pomoć evropskih fondova Srbiji, njenom zdravstvu, obrazovanju, reformi pravnog okvira, socijali itd. Prema tim analizama Srbija je najveći korisnik EU fondova u regionu i najveći korisnik tih sredstava od svih država nečlanica Unije.\nBilo bi zanimljivo i da ambasador Čepurin, umesto praznih pretnji, odgovori kolika je, u poređenju sa evropskom, stvarna i merljiva pomoć Rusije Srbiji. Sigurni smo da tako nešto nikada neće reći, jer nje nema. Osim ako se ne računa krajnje netransparentna finansijska pomoć koju iz Rusije dobijaju ekstremno desničarske i nacionalističke grupe i organizacije kao i pojedine političke partije u Srbiji.\nNenad Čanak, predsednik LSV♦\nTagsAleksandar Čepurin LSV Nenad Čnak


INTELIGENCIJA, MAŠTA ALI I GABARIT\n3. Januar 2019. godine\nSrpski igrači u NBA: od dominacije do epizodista Na temeljima koje su 80-ih godina 20. veka postavili, pre svih Vlade Divac i Dražen Petrović danas se u NBA grade svi veći poduhvati igrača sa prostora bivše SFRJ. Nešto što je nekada bilo raritet i pravi poduhvat danas je u NBA sasvim ustaljena praksa regrutovanja igrača u čijim prezimenima na samom kraju uglavnom dominira „ić“. Nikola Jokić je već sada jedinstven i neponovljiv košarkaš koga Čarls Barkli smatra legitimnim kandidatom za MVP sezone; Nemanja Bjelica i Bogdan Bogdanović važni su faktori u igri Sakramenta, dok su jedino Miloš Teodosić i Boban Marijanović u ulogama pukih epizodista u Los Anđeles Klipersima. Reprezentativci Srbije igraju u ligi koja na godišnjem nivou obrće milijarde dolara i čiji igrači imaju najunosnije ugovore u konkurenciji svih sportova i zemalja na svetu. - Percepcija Amerikanaca prema igračima koji dolaze sa naših prostora promenila se u poslednjih 20 godina. Ranije je bilo potcenjivanja; ipak je košarka kod njih osnovni sport, tako da su sumnje bile negde i očekivane, posebno krajem 80-ih godina 20. veka kada se i malo toga znalo o košarkašima koji su dolazili iz Evrope. Zahvaljujući pionirima igre, Tonija Kukoča u Čikago Bulsima, a posebno Sakramento Kingsa Vlada Divca i Peđe Stojakovića percepcija se promenila. I danas postoje određena predubeđenja da su Evropljani mekani, ima trenera u NBA koji ne preferiraju saradnju sa evropskim košarkašima, ali ih je malo. - smatra novinar Edin Avdić. Jedan od najboljih poznavalaca NBA prilika u regionu smatra i da su promene pravila igre, kao i samog stila, načina shvatanja košarke u NBA doprinele da se igrači sa Balkana lakše adaptiraju i pronađu svoje mesto. - Liga je danas takva da u njoj dominiraju šuteri, što je nekada bilo nezamislivo. Akcenat je na veštini i prolaznost imaju oni koji su sigurni u šutu, dodavanju i driblingu. Nekada je u startnih pet bilo maksimalno dvojica dobrih šutera, danas imate najmanje četvoricu, a nije retkost da i svih pet imaju dobar šut sa distance. Košarkaši sa naših prostora u suštini imaju dobar šut i samim tim im je lakše da se prilagode i uopšte dođu do NBA lige- smatra Avdić. On priznaje da nije mislio da će Nikola Jokić uspeti u NBA. - Svaka čast onima koji su tako daleko videli i mogli da pretpostave da će Jokić ovako dominantno izgledati. Njegovi veliki igrački kvalitetu jesu odličan pregled igre za jednog centra, sjajan pas i činjenica da želi i ume da razigrava. E sad, možda je i surovo, ali se u NBA kvalitet igrača gleda kroz prizmu prolaska i samog učinka u plej-ofu. Denver je u više navrata bio „blizu izvora ali se nije napio vode“. Ove sezone bi definitivno mogli da dođu do doigravanja i tada bismo mogli da se uverimo i ocenimo košarkaške kvalitete Jokića i samih Nagetsa - stava je Avdić, koga dobre igre Nemanje Bjelice u Sakramentu uopšte ne iznenađuju. - Sakramento igra u najbržem ritmu u čitavoj ligi. Imaju najbržeg igrača, Derona Foksa i u takvoj konstelaciji očekivao sam da će se Nemanja Bjelica dobro snaći. On ima dobar šut, kvalitetan pregled igre i sve to je mogao da eksploatiše i u Minesoti da je Tom Tibodo umeo to da prepozna. Bogdan Bogdanović se polako vraća posle povrede, on zna kako se igra košarka, imao je i od koga da to i nauči sarađujući sa Duškom Vujoševićem i Željkom Obradovićem i sasvim sigurno će imati uticaja na igru Kingsa - zaključak je Avdića. Žarka Čabarkapu su povrede omele i sputale u nastojanju da izgradi karijeru u NBA. Ipak, danas jedan od vodećih funkcionera regionalne ABA lige može biti ponosan na činjenicu da je 2003. kao 17. pik bio deo jednog od najboljih draftova u istoriji NBA lige kada su izabrani Lebron Džejms, Dvejn Vejd, Karmelo Entoni, takođe i Darko Miličić. - Vlade Divac i njegova generacija napravili su nam put ka NBA i to je nesumnjivo. U periodu kada sam došao u Finiks Sanse 2003. godine mislim da je bilo ubedljivo najviše igrača sa našeg podneblja i po tome se može uporediti samo današnje vreme kada imamo to zadovoljstvo da uživamo u partijama Nikole Jokića, Nemanje Bjelice, Bogdana Bogdanovića...- podsetio je Čabarkapa i na Aleksandra Pavlovića, Darka Miličića, Željka Rebraču, Vladimira Radmanovića.... Bivši košarkaš Finiks Sansa i Golden Stejta rado se prisetio dana kada je prvi put video Nikolu Jokića. Danas mu sve to deluje simpatično, ali je u to vreme bio daleko i od primisli da će punački dečkić postati NBA as. - Prvi put kada samo otišao da ga pogledam Jokić je igrao u Megi, pozvao me je Goran Ćakić, tim menadžer kluba i video sam jednog punačkog dečka koji se zaista izdvajao po specifičnom talentu i načinu shvatanja igre koji je pomalo nekarakterističan. I danas, kada tako dominira u dresu Denvera, Jokić se igra na terenu; impozantno je sa kojom lakoćom izvodi generalno vrlo zahtevne stvari - fasciniran je Čabarkapa. Dobre igre većine srpskih igrača ove sezone dobijaju na značaju ako se uzme u obzir da nijedan od njih nije apsolutni atleta u ligi u kojoj pojedinci u driblingu teren pretrčavaju iz devet-deset koraka sa dohvatom višim od 3,5 metara. - Amerikanci su navikli na strahovite atlete, mišićave momke, ali su tek sa pojavom košarkaša iz Evrope, pogotovo sa našeg podneblja, spoznali lucidnost, snalažljivost na terenu, nepredvidivost u najlepšem mogućem svetlu. Izuzetno mi je žao što Miloš Teodosić ove sezone ne dobija šansu u Klipersima. Nesporno je da mu je mesto u NBA i prava je šteta što gledaoci nemaju prilike da uživaju u njegovoj kreaciji koja je fascinantna. Ovo što mu se spočitava potpuno je nerealno, tipa: „Teodosić ne može da čuva Stefa Karija ili Demijana Lilarda“, a pitam se pa ko uopšte njih može da zaustavi u NBA ligi - smatra Čabarkapa. Vladimir Jovanović, perspektivni trener FMP bio je deo stručnog štaba L. A. Klipersa na Letnjoj ligi u Las Vegasu. Radeći više od mesec dana u NBA franšizi, Jovanović se samo dodatno uverio u specifičnosti igre „preko bare“ . - Važno je napomenuti da su svi naši igrači u sistemima koji pogoduju njihovim stilovime igre. Njihova inteligencija omogućila im je da mogu da pariraju neverovatnim atletama. Trebalo bi takođe napomenuti da niko od njih nije bez gabarita: Jokić sa 210 centimetara i više od 130 kilograma i te kako predstavlja fizičku pretnju po čuvare. Bjelica sa 209 centimetara, ogromnim rasponom ruku i shvatanjem košarke, kao i Bogdanović koji je poprilično gabaritan za svoju poziciju, a pritom vrlo inteligentan - istakao je trener FMP. - Željko Obradović, nesumnjivo najbolji evropski trener svih vremena, prva je zvezda Fenerbahčea i verovatno nijedan igrač ne može u tom smislu biti značajniji od njega. On se za sve pita i u sve je upućen. U NBA je to potpuno drugačije: igrač je taj koji je u prvom planu, on je najvažniji subjekat u klubu i sve je njima podređeno. U NBA se uspešnost trenera ogleda u sposobnosti da izgradi dobru komunikaciju sa liderima tima - smatra Jovanović.\nNeka se spremi Milutinov\n- Ubeđen sam da će Nikola Milutinov naredne sezone otići u San Antonio koji na njega polaže prava. Mislim da je sazrelo vreme da napravi najvažniji iskorak u klupskoj karijeri. Sparsi su dobro mesto za njega i stil igre koji neguju trebalo bi da odgovara srpskom asu. Vidi se i ove sezone da je sazreo, formirao se u jednog od najboljih centara u Evropi tako da više ne postoje razlozi da ne ode u NBA- predviđa Čabarkapa da će centar Olimpijakosa biti naredni srpski igrač u NBA.\n- Očekivao sam da Teodosić neće imati neku važnu ulogu u Klipersima, pogotovo nakon poslednjeg drafta na kome su izabrali bekove. Možda je i bilo bolje da se vratio u Evropu; u NBA je na njegovoj poziciji neverovatna konkurencija i svi timovi su faktički popunjeni. Imate brojne plejmejkere sjajnog šuta, a igrač sa njegovim karakteristikama jednostavno ne može da odgovori na isti način. Ne kažem da on ne bi mogao da igra u NBA, ali jednostavno previše je opasnih strelaca na njegovom mestu - mišljenja je Edin Avdić.\nBogdan kao Amerikanac\n- Iskreno, od Bjelice sam i ranije očekivao da će pokazati kvalitet i u Minesoti. Reč je o igraču koji može da pokriva pozicije od jedinice do četvorke: krasi ga dobar pregled igre, nesebičnost i šut kojim može da širi igru. Definitivno mu prijaju Kingsi, sam život u Kaliforniji kao i način igre Dejva Jergera. Trener ima poverenja u njega i bez obzira na konkurenciju na četvorci (Labisije, Džajls, Rendolf) Bjelica je prva opcija. Imao sam prilike da prošle sezone budem na Ol staru i družim se sa našim igračima. Bogdan mi je i tad ostavio utisak, iako je to bila njegova ruki sezona, da naprosto pripada NBA i čitavoj toj kulturi na i van terena. Neverovatno je kako se brzo prilagodio, kako je lako usvojio neke njihove navike, način razmišljanja, sistem vrednosti. Ima visok nivo samopouzdanja, veruje u svoje mogućnosti i svestan je da je prihvaćen od strane svih ljudi u franšizi... - kaže Čabarkapa.\nAutor: N. MARKOVIĆ


Krivokapić: Odlazeći režim ni u svojim posljednjim danima ne preza od polarizacije društva i produbljivanja podjela\nMandatar Zdravko Krivokapić saopštio je da žali zbog jučerašnjih odluka vlasti Crne Gore i Srbije o međusobnom protjerivanju ambasadora, ocjenjujući da to nije u duhu evropskog puta i dobre regionalne saradnje.\nMinistarstvo spoljnih poslova Crne Gore proglasilo je juče ambasadora Republike Srbije u Crnoj Gori Vladimira Božovića za personu non grata zbog, kako su naveli, "konstantnog mešanja u unutrašnje stvari" Crne Gore.\nUbrzo nakon toga, usledila je ista mera Republike Srbije, koja je proterala crnogorskog ambasadora u Beogradu Tarzana Miloševića.\n"Žalim zbog jučerašnjeg protjerivanja ambasadorâ, jer takvi akti nijesu u duhu evropskog puta i dobre regionalne saradnje prijateljskih država. Odlazeći režim ni u svojim posljednjim danima ne preza od polarizacije društva i produbljivanja podjela", saopštio je Krivokapić na Tviteru.\nNova Vlada će, kako je najavio, raditi na ozdravljenju odnosa Crne Gore sa Srbijom.\n"Promovisaćemo istinski dobrosusjedsku politiku s Beogradom, kao i sa svima u regionu, po principu suverenosti, nezavisnosti i nemiješanja u unutrašnje stvari drugih država. Uzajamno poštovanje biće naša mjera", rekao je Krivokapić.\nfoto: twitter.com/ZdravkoKrivokcg/ vostok.rs


04.07.2018 u 11:08\nBERLIN – Nemačka kancelarka Angela Merkel upozorila je danas američkog predsednika Donalda Trampa na opasnost od „trgovinskog rata” ukoliko SAD konkretizuju pretnje o uvođenju takse na uvoz stranih automobila. SAD su već izazvale „trgovinski spor” posle uvođenja takse na uvoz čelika i alumunijuma ali bi mogle da „izazovu pravi trgovinski” s porezom na uvoz automobila, rekla je nemačka kancelarka u govoru u parlamentu. Evropska unija je uvela carine od 25 odsto na niz američkih proizvoda od putera od kikirikija, do burbona, farmerki i motocikala, kao odgovor na to što su SAD uvele takse od 25 odsto na čelik i 10 odsto na aluminijum iz EU. (Beta-AFP)\nAustrija i Italija spremne da zatvore granice\nAko Nemačka prihvati dogovor Angele Merkel i Hersta Zehofera o izgradnji tri sabirna centra za migrante tražioce azila na granici s Austrijom, Beč je spreman da zaštiti svoje južne državne međe, dok bi Rim u tom slučaju rado stavio rampu na granični prelaz Brenero prema Austriji. Ove jučerašnje pretnje zvaničnog Beča i Rima prve su evropske reakcije na krnji kompromis nemačke kancelarke i njenog ministra unutrašnjih poslova koji je spasio vladu u Berlinu od kolapsa, ali je istovremeno otvorio novo preispitivanje održivosti „Šengena”. „Ne znamo šta se može desiti u sledećih nekoliko nedelja, zavisi šta će se dogoditi u Nemačkoj. Ako Berlin uvede nacionalne mere, to bi moglo imati lančane reakcije i moglo bi da znači da i Austrija treba da reaguje.\n02.07.2018 u 23:25\nBerlin - Nemačka kancelarka Angela Merkel izjavila je da je na kriznom sastanku sa CSU posle „teške borbe” postignut kompromis o migraciji koji predviđa uspostavljanje tranzitnih centara na granici Nemačke sa Austrijom. Iz tih centara će migranti biti vraćeni u zemlje u kojima su prethodno registrovani, objasnila je Merkelova. „Time je sačuvan duh partnerstva u Evropskoj uniji”, rekla je ona i dodala da će istovremeno biti preduzete nacionalne mere kako bi se bolje upravljalo migracijom, prenose nemački mediji. Prethodno je lider CSU Horst Zehofer izjavio da je postignut dogovor „o tome kako možemo u budućnosti da sprečimo ilegalnu imigraciju na granici između Nemačke i Austrije”. Takođe je rekao da ostaje ministar unutrašnjih poslova. (Tanjug)


Broj pregleda članka : 62870\nčetvrtak, 19 februar 2009 12:33\nOd utorka 17. 02. Senoirska reprezentacija Srbije se okuplja po prvi put ove sezone. Od ove godine je novina da ce se pripreme održavati u tri, cetiri ciklusa, sve do Evropskog prvenstva, koje ce se održati pocetkom maja u Zagrebu. Prvi ciklus ženske karate reprezentacije, na kojima ce se naci i najbolja sportiskinja opštine Backa Palanka Dunja Žeravic, trajace do nedelje. Nakon toga predstoji rad u klubu i pripremanje za Seniorsko prvenstvo Srbije, na kom se ocekuje juriš na novu titulu.\nKUP VAZDUHOPLOVCA 2009\nnedelja, 15 februar 2009 17:49\nBeogradski karate klub "Vazduhoplovac" bio je domacin internacionalnog karate turnira "Vazduhoplovac Kup", a koji je održan povodom 40-to godišnjice rada ovog karate kluba. Na tatamiju Novobeogradske Hale sportova, našlo se preko 600 takmicara iz preko 50 klubova. Na takmicenju su nastupili i clanovi karate kluba "Tikvara" i ostvarili veoma zapažen ucinak. Od 11 takmicara koji su nastupili, njih 9 se okitilo medaljama.\nEŠ za kadete i juniore u Parizu\nutorak, 03 februar 2009 21:24\nPariz, je proteklog vikenda bio domacin 34. Evropskog prvenstva za kadete i juniore. Odmah moramo reci istorijskog, za karate klub ''Tikvara''. Naime Relja Mijanovic, sigurno najperspektivniji takmicar ne samo našeg kluba vec i Srbije, se na ovom Prvenstvu oktio srebrnom medaljom i titulom Evropskog Vicešampiona. Istorijiski uspeh je iz dva razloga, prvi što je ovo prva Evropska medalja u kadetskoj konkurenciji sa Evropskih šampionata, za Backu Palanku, a druga ta što je ovo prva Evropska medalja backopalanacke škole karatea. Pre ovoga Evropske medalje je osvajala Dunja Žeravic, ali je ona u Backoj Palanci doživela samo svoju karate nadgradnju. Relja, pak, je od malih nogu i od pocetka svoje karijere clan Karate kluba Tikvara\npetak, 30 januar 2009 22:51\nRelja Mijanovic se u petak 30. januara na Evropskom šampionatu za kadete i juniore u Parizu okitio srebrnom medaljom.\nCestitamo Relja !!!\nReprezentacija Srbije otputovala u Pariz


Vesti online / Sport / Košarka / NBA: Klivlend prošao, Boston i Juta izjednačili na 2:2\nAktuelni šampion NBA lige Klivlend slavio je u četvrtoj utakmici protiv Indijane rezultatom 106:102 i prošao u polufinale Istoka, dok su u istoj konferenciji Boston i Juta stigli do 2:2 protiv Čikaga (104:95), odnosno Los Anđeles Klipersa (105:98).\nKlivlend je na gostovanju u Indijanapolisu pobedio zahvaljujući Lebronu Džejmsu i Kajriju Irvingu, koji su zajedno dali 63 poena i sada kao narednog rivala čeka boljeg iz duela Toronta i Milvokija (2:2).\nBoston je uspeo da se podigne posle dva poraza na svom terenu od Čikaga i vrati dubli brejk na krilima Ajzee Tomasa sa 33 pogotka. Najbolji igrač Seltiksa i pored porodične tragedije je igrao neverovatno, vodio je svoj tim do drugog trijumfa kod Bulsa, a veliku pomoć je imao u Džeraldu Grinu sa 18 i Alu Horfordu sa 15, dok se kod Čikaga ponovo istakakao Džimi Batler sa 33 poena.\nJuta je na svom terenu slomila LA Kliperse serijom u završnici 15:4, uz dabl-dabl Rudija Gobera - 15 poena i 13 skokova. Odličan je bio Džonson sa 28 i Rodni Hud sa 18, a gostima nije pomogao ni sjajni Kris Pol sa 27 poena, 12 asistencija i devet uhvaćenih lopti.\nNa Zapadu, Hjuston je na gostovanju Oklahomi slavio sa 113:109 i povećao na 3:1 u seriji, uprkos tome što je blistao plej Tandera Rasel Vestbruk sa tripl-dablom već do poluvremena. Vestbruk je utakmicu završio sa 35 poena i po 14 skokova i asistencija, ali ni to nije bilo dovoljno da se savladaju Rokitsi, čiji je centar Nene Ilario upisao 28 poena i 10 skokova.


Astrology Srbija - moda, lepota, lifestyle, horoskop... - Revija u srcu grada za kraj Belgrade Fashion Week-a - donnasfreeastrology.info\nMODA MORE / Piste / Revija u srcu grada za kraj Belgrade Fashion Week-a\nRevija u srcu grada za kraj Belgrade Fashion Week-a\nU novom prostoru u srcu grada, dizajniranom za uživanje i kupovinu, predstavljene su najnovije kolekcije poznatih brendova, ali i najbolji radovi mladih dizajnera prikazani na različitim beogradskim lokacijama tokom trajanja Belgrade Fashion Week-a.\nOkupljeni predstavnici medija, gosti manifestacije, brojne poznate ličnosti, ali i svi posetioci centra bili su u prilici da na novom i neočekivanom mestu uživaju u događaju koji je zatvorio jedan od najzančajnijih modnih projekata regiona.\nProgram je započet revijom premium brendova koje možete pronaći u Rajićeva šoping centru, da bi se nastavio prezentacijom čak 29 najboljih dizajnerskih komada koji su prikazani tokom trajanja Belgrade Fashion Week manifestacije.\nRajićeva Shopping Center zajedno sa Knez Mihailovom ulicom čiji je integralni deo, spram broja prodajnih objekata, čini najveću šoping zonu u Srbiji. Ovaj šoping centar ima sve servisne jedinice neophodne za udobnost svakodnevnog života, kao što su supermarket, apoteke, mobilni operateri, odeća, kućne potrebštine i elektronika. Na ovaj način, predstavlja ne samo novu gradsku destinaciju, već i važan deo lokalne i poslovne zajednice.


Identifikovani napadači na novinare tokom inauguracije | N1 BA\nIdentifikovani napadači na novinare tokom inauguracije\nMinistar unutrašnjih poslova Nebojša Stefanović izjavio je da su identifikovane sve osobe koje su napale novinare i građane na skupu podrške Aleksandru Vučiću na dan kada je polagao zakletvu i preuzimao dužnost predsjednika Srbije.\n"Kada se završi krivični postupak, saslušaju svi svjedoci, tužilaštvo odobrava izlazak u javnost sa svim činjenicama koje javnost treba da zna", rekao je Stefanović.\nUpitan da li je član ekipe ubijenog Aleksandra Stankovića (Saleta Mutavog) za kojeg se sumnja da je bio narko diler, Borko Aranitović toga dana bio redar Srpske napredne stranke na skupu, Stefanović je rekao: "Mislim da ovo lice nije bilo redar stranke".\nDnevni listovi Danas i Kurir objavili su 13. juna fotografije za koje tvrde da dokazuju nasilje nad pristalicama opozicije i medijima ispred Skupštine Srbije u centru Beograda, na dan kada je predsjednik Aleksandar Vučić polagao zakletvu.\nTa dva dnevnika objavila su na naslovnim stranama fotografije koje pokazuju nasilje nad pristalicom neformalne grupe "Protiv diktature" Markom Radosavljevićem, novinarkom Danasa Lidijom Valtner i Milutinom Markovićem, fotoreporterom.\nNa fotografijama se vidi da ih sa skupa ispred Skupštine silom odvode krupni muškarci, kratke kose i s naočalama za sunce, a listovi tvrde da je policija prisustvovala, ali da nije reagovala.\nTo se desilo 31. maja, u centru Beograda, kada su pristalice opozicije pokušale da se okupe ispred Skupštine da bi protestovale zbog stupanja Vučića na dužnost predsjednika, a na istom mjestu se održavao miting podrške Srpske napredne stranke Vučiću.\nTagovi: Aleksandar Vučić , inauguracija , napad na novinare , beograd


1.Opremanje prostorija kluba i nabavka opreme\n2020.godine smo završili sa ovim veoma izazovnim projektom.Klubske prostorije smo opremili sa adekvatnom opremom za trenign naših biciklista.Pored sportske opreme, obezbjedili smo i tehničke uslove za operativno funkcionisannje kluba.Posjedujemo kancelariju za administrativne poslove, svlačionicu, mokri čvor sa tuš kabinom, servis za popravku i održavanje bicikala.\n2.Izgradnja kružne XCO staze, za tehnički trening.\nU blizina grada Prijedora, na lokalitetu Crna dolina, izgradili smo sjajnu kružnu stazu sa svim tehničkim elementima po uzoru na tehničke karakteristike i težinu staza koje se koriste na prestižnim međunarodnim.\n3.Mapiranje staza i ruta u okruženju\n2018.godine, smo mapirali prelijepe staze, sa impozantnim krajolikom.Na samo par minuta od centra grada, naći će te se u prelijepoj prirodi, voziti bicikl kroz šumske puteve, sela.Postoji nekoliko lokaicija gdje se nalaze vidikovci sa kojih se Prijedor i okolina može panoramski razgledati.\nNa ovim rutama će te uvijek susresti ljubazne domaćine, čuti interesantne priče, vidjeti netaknute dijelove prirode, napuniti svoje bidone pitkom vodom ,najboljeg kvaliteta iz prirodnih izvora.\nNa zahtjev svakog našeg gosta možemo organizovati noćenje i hrane u seoskim domaćinstvima, koji nude nezaboravan gastro doživljaj, sa ponudom hrane autentičnog jelovnika domaće kuhinje.\nU saradnji sa gradskom razvojnom agencijom “Preda” u toku je realizacija najvećeg projekta do sada u kojem učestvuje BK “Kozara” Prijedor, sa svojim idejnim riješenjem i jedinstvenim turističkim proizvodom\nIzgradnja pump track staze na užoj lokacijia naselja urije namjenjena za tehnički trening vozača ali i kao turistička atrakcija za sve ljubitelje ovog sporta.\nCentar grada bez automobila, projekat BK Kozara Prijedor u kome je naša ideja da se uža gradska zona zatvori za saobraćaj, parkinzi za vozila dislociraju i izgrade novi savremeni etažni parkinzi, u čijem će sastavu biti rent-a bike servisi sa raznim biciklima (elektronski, teretni, porodični…)


Švajcarska kompanija Maus Freres kupuje preostale akcije Lakoste - Retail Serbia\nŠvajcarska kompanija Maus Freres kupuje preostale akcije Lakoste\nFrancuski „Lakost“ će u potpunosti pripasti švajcarskoj kompaniji „Maus Freres Group“.\nNaime, kompanija Maus Freres je do sada bila vlasnik 35 odsto akcija kompanije Lakost, a sada su najavili da će otkupiti ostatak akcija u vrednosti od milijardu evra, i tako postati stopostotni i jedini vlasnik ovog poznatog brenda.\nSofi Lakost Duranel, predsednica kompanije „Lakost“ je rekla da se na ovakav korak odlučila jer je imala sukob sa ocem oko preuzimanja ove kompanije, kada je i odlučio da 30 odsto svojih akcija proda kompaniji „Maus Freres“.\nTakodje je najavila da će upravo tim povodom i ona deo svojih akcija ustupiti kompaniji „Maus Freres“.\nOva švajcarska kompanija je osnovana 1902. godine, a osnovali su je porodice Maus i Nordman. Maus Freres poseduje oko desetak poznatih brendova, tako da uliva poverenje da će i „Lakost“-a opstati i dalje se razvijati.\nU 2011. godini kompanija Maus Freres ima 22000 zaposlenih i ostvarila je poslovne rezultate u vrednosti od 5,3 milijardi švajcarskih franaka.


Srbija najavljuje ovogodišnju pesmu 12.marta – ESCape News\nSrbija najavljuje ovogodišnju pesmu 12.marta\nVeoma smo uzbuđeni oko odluke Srbije, pre svega zbog tišine koja je trajala do danas, a do krajnjeg roka za odabir prestavnika pesama Evrovizije imamo još 2 nedelje. Prema izjavi koju smo dobili zvanično za naš sajt od RTS-a, pesma koja će predstavljati Srbiju na ovogodišnjoj Evroviziji, biće objavljena 12. marta.\nNa samom početku učešća Srbije na Evroviziji, Nacionalna televizija Srbije, RTS, je organizovao nacionalno takmičenje za pesmu Evrovizije – ”Beoviziju”. Sa početkom finansijske krize, Srbija je bila odlučila da napravi pauzu od godinu dana kada se nije takmičila na Evroviziji. Nakon toga, RTS je počeo da organizuje takmičenja manjeg tipa, kao što je to bio slučaj prošle godine – ”Odbrojavanje za Beč”.\nBojana Stamenov je tada pobedila sa pesmom “Ceo svet je moj” i konačno završila na 10.mestu u Beču. Osim toga, to je bilo prvi put da je Srbija izvela pesmu na engleskom jeziku.\nOstaje nam da vidimo ko će ove godine predstavljati Srbiju, zato silno iščekujemo 12. mart!


Bihaćki vatrogasci uspješno položili stručni ispit za rukovodioca akcije gašenja požara - mojusk.ba\nS ciljem usavršavanja i dodatnog osposobljavanja pripadnici Vatrogasne jedinice Grada Bihaća svake godine pristupaju raznim vježbama i polaganjima stručnih ispita. Tako su bihaćki vatrogasci Amir Ćehić, Ismet Čelebić, Adnan Ramakić i Jasmin Pečenković uspješno u Sarajevu u Federalnoj upravi Civilne zaštite položili stručni ispit za rukovodioca akcije gašenja požara.\nUvjerenja bihaćkim vatrogascima u prisustvu Fuada Dedića, šefa Službe Civilne zaštite Grada Bihaća i Mirsada Šehića, komandira Vatrogasne jedinice danas je uručio Muharem Kartal, direktor po ovlaštenju Kantonalne uprave civilne zaštite. Čestitavši vatrogascima na uspješno položenom ispitu Kartal je istakao da svako novo usavršavanje i dodatno osposobljavanje znači još veći stepen spremnosti vatrogasaca da odgovore svakom zadatku koji se pred njih stavi.\n„Mi svake godine u našem planu rada imamo pored vatrogasnih vježbi i stručno usavršavanje naših vatrogasaca i čestitam kolegama koji su uspješno položili ispit i pokazali stručnost, znanje i vještine koje su stekli radeći u Vatrogasnoj jedinici Bihać, koja sada ima osam vatrogasaca sa položenim stručnim ispitom za rukovodioca akcije gašenja požara „- kazao je Mirsad Šehić, komandir Vatrogasne jedinice Bihać.


Ko će prvi attain lopte? Traži se još pet putnika među 16 najboljih Lige šampiona! - Articles Update\nTako je potpuno rešeno tek tri grupe u dosadašnjem toku turnira (“C”, “D” i “H”). Poznato je da će u nokaut fazu iz grupe “C” Ajaks i Carrying, dok će Borusija Dortmund sezonu nastaviti u Ligi Evrope, dok isto važi za Šerif iz grupe “D”. Tamo su nastavak takmičenja izborili Inter i Staunch Madrid, a u međusobnom susretu će odrediti ko će sa prvog mesta među 16 najboljih.\nČelsi je “tukao” Juventus u Londonu sa 4:0 i preuzeo lidersku poziciju od njih, ali dva tima sa identičnim brojem bodova ulaze u poslednju rundu (12). Tako će tek nakon narednih duela biti jasnije ko će biti “povlašćen”, dok Zenit iz ove grupe ide u Ligu Evrope.\nPored ovih šest ekipa, plasman u osminu finala Lige šampiona izborili su Pari Sen Žermen, Mančester siti, Liverpul, Bajern Minhen i Mančester junajted. Najzanimljivije će biti u grupama “B”, a posebno u skupini “G”, jedinoj koja i dalje nije dala nijednog putnika u narednu fazu!\nTrijumfom Milana u Madridu, borba za drugo mesto u grupi “B” se zakomplikovala, pa tako ekipa Dijega Simeonea lako može da ostane bez Evrope ukoliko ne bude uspešna protiv Porta u poslednjem kolu, dok je Milan ostvario svoj prvi trijumf u Ligi šampiona nakon osam godina!\nIzuzetno zanimljivo biće u grupi “G” koju smo maločas pomenuli. Tamo je Lil lider sa osam poena, a prate ga, u padajućej koti bodova, Salcburg, Sevilja i Volfsburg, te svi mogu dalje!\n“Doge” će na Volfsburg, a Salcburg na Sevilju u poslednjoj rundi i tada će biti rešena ova dramatična grupa.


BalkanMagazin :: Ekološke radionice za više od 450 učenika širom Srbije\nsreda, 18. maj 2022 16:44\nEkološke radionice, prilagođene uzrastu učesnika, omogućile su učenicima da saznaju kako reciklaža utiče na stabilizaciju klimatskih promena, nauče više o primarnoj separaciji otpada, vremenu potrebnom za razgradnju različitih materijala u životnoj sredini, kao i brojne druge važne prirodne zakonitosti i zanimljivosti.\nUčenici su, pored interaktivnih predavanja, imali priliku da zajedno sa članovima Kluba volontera kompanije NIS učestvuju i u različitim kreativnim aktivnostima, navodi se takođe u saopštenju ove kompanije.\nZavršnoj radionici koja je održana u Osnovnoj školi „Dragan Lukić” na Novom Beogradu, prisustvovali su predstavnici Grada Beograda, predstavnici kompanije NIS, Udruženja „Čepom do osmeha“ i rukovodstvo škole. Oni su, nakon predavanja, zajedno sa učenicima učestvovali u kreativnim aktivnostima u dvorištu škole.\nAndreja Mladenović, pomoćnik gradonačelnika Beograda istakao je značaj ovakve akcije, jer podstiče svest o očuvanju životne sredine kod dece. Zahvalio je kompaniji NIS kao društveno odgovornoj kompaniji koja brine o zaštiti životne sredine.\nVadim Smirnov, zamenik generalnog direktora NIS-a, istakao je da kompanija kontinuirano ulaže u mlade i ekologiju.\nOlja Ćorović, direktorka OŠ „Dragan Lukić“ je napomenula da je škola i ranije sarađivala sa kompanijom NIS i da su u okviru programa „Zajednici zajedno“ opremljena dva informatička kabineta.\n„Kompanija NIS je, zajedno sa „Čepom do osmeha“, našoj deci sada omogućila ekološke radionice i znanje iz oblasti ekologije, ali i humanosti. Sakupljanjem čepova činimo dobre stvari - učimo ih da budemo tu jedni za druge koliko možemo“, rekla je Ćorović.\nKompanija NIS dugi niz godina aktivno podržava zajednicu sa posebnim akcentom na zaštitu životne sredine i ulaganje u mlade. Samo u ekološke projekte kompanija je od 2009. godine investirala 120 miliona evra, dok saradnja sa Udruženjem „Čepom do osmeha“ datira godinama unazad.\nDonacija kombi vozila za prevoz čepova, podrška izgradnji prvog kombinovanog igrališta za decu u Novom Sadu, neki su od projekata podržanih od strane kompanije NIS.\nTakođe, prikupljanjem plastičnih čepova u poslovnim centrima i na benzinskim stanicama, kompanija NIS pruža kontinuiranu podršku radu Udruženja, očuvanju životne sredine i prikupljanju novčanih sredstava za pomoć deci sa invaliditetom ili smetnjama u razvoju.


Kantonalna organizacija Socijaldemokratske partije BiH Sarajevo tvrdnje predsjednika SDA Bakira Izetbegovića o tome kako je aktuelna Vlada Kantona Sarajevo „sjela na budžet koji smo im mi (SDA) ostavili“, smatra bezobraznim prema građanima Kantona Sarajevo, ali i čitave Bosne i Hercegovine, saopćeno je iz SDP-a. Saopćenje prenosimo u cjelini:\nIz tog razloga objavljen je Javni registar svih primanja uposlenika u javnoj upravi, osigurana su sredstva za finansiranje vrtića za svako dijete u Sarajevu, te je pokrenut niz kapitalnih infrastrukturnih projekata na koje SDA nije htjela trošiti ‘svoj’ budžet. Ovo je idealna prilika da se SDA nauči transparetnosti u političkom radu, kakvu već skoro godinu dana provodi Vlada Kantona Sarajevo.\nNadamo se da će u SDA konačno sazrijeti svijest i razumijevanje da Bosna i Hercegovina nije feudalna država nekolicine begova, nego demokratska država u kojoj građani biraju institucije vlasti koje trebaju da služe interesima tih građana, a ne da građani služe za bogaćenje i služenje ‘vladarima’.\nSlučaj snimka bit će ispitan, svi odgovorni snosit će sankcije\nOpozicija "otjerala" Dodika od ANP: Reakcija iz RS ga je pogurala da to ne uradi\tVučić sa papom: Saradnja na izuzetno konstruktivnom nivou


Kolumne & novosti: MUP i Vlada kriju koga su čuvali na Dunavu u brodu Jovanjica\nMUP i Vlada kriju koga su čuvali na Dunavu u brodu Jovanjica\nProšlo je 24 sata od kada je portal Nova.rs MUP-u Srbije uputio pitanja o tome ko je i kojim povodom prisustvovao proslavi na brodu koji je - pod "stražom" Žandarmerije - juče u ranim popodnevnim satima krstario Dunavom. Odgovore do sada nismo dobili.\nTo da u Srbiji ima veliki broj štićenih lica – nije novost; to da ona vole da iskoriste svoje privilegije i zaobiđu pravila dobrog ukusa ili ona prema kojima živi većina građana Srbije – takođe nije novost. Ipak, potrebna je solidna doza bahatosti da se nedeljom popodne, naočigled porodica koje su izašle da prošetaju Dorćolskim kejom, “usidrite”, napravite žurku i posadite vod žandarmerije sa dugim cevima da vas čuvaju.\nPrizor podseća pre na, kako je to okarakterisala Marinika Tepić, potpredsednica SSP, proslavu “kaste” koju čuvaju “pretorijanci”.\nPotpredsednica Stranke slobode i pravde postavila je na Tviteru fotografije na kojima se vidi da se “žurka” održava na brodu Predraga Koluvije, narko dilera iz afere Jovanjica, a koji se sad nalazi u vlasništvu BIA (nakon što ga je Koluvija poklonio Službi). I ta okolnost u najmanju je ruku neumesna.\nDo objavljivanja ovog teksta, uprkos obećanju, nije nam dat komentar iz kabineta premijerke Brnabić, koji smo upitali da li je partnerka Ane Brnabić bila na brodu (o čemu govori Marinika Tepić).\nMUP, takođe, do objavljivanja ovog teksta nije u potpunosti odgovorio na pitanja koja smo im poslali. Na pitanje da li je brod koji je obezbeđivala Žandamerija i na kome je organizovana žurka plovilo koje je svojevremeno osumjičeni Predrag Koluvija prvooptuženi za aferu Jovanjica poklonio BIA odgovoreno je da MUP pomenuti brod ne koristi, da nije u njihovom vlasništvu, i da ne znaju uslove korišćenja istog.\nNa pitanje koga su Žandarmi obezbeđivali, međutim, nije odgovoreno.\nInače, evo šta kažu propisi, šta su zaduženja žandarmerije:\n“Obavlja obezbeđenje objekata i ličnosti (sedišta stranih diplomatsko-konzularnih predstavništava u zemlji kao i diplomatsko-konzularnih predstavništava u inostranstvu, obezbeđenje objekata od vitalnog bezbednosnog interesa za Republiku Srbiju, posebna obezbeđenja štićenih ličnosti)”, navodi se u pravilniku MUP.


“Wizz Air”, jedna od avio-kompanija s najbržom stopom rasta u Evropi i vodeći niskotarifni avio-prevoznik u centralnoj i istočnoj Evropi, postigao je novi rekord po broju putnika u svojoj istoriji.\nNa osnovu najnovijih statističkih podataka o prometu, kompanija je u proteklih 12 meseci prevezla više od 30 miliona putnika, dok je poslovanje širom Evrope poraslo za 24 odsto u odnosu na prethodni period. U okviru najvećeg procesa proširenja poslovanja, pokrenutog početkom marta, ovaj avio-prevoznik uvodi 700 novih letova nedeljno i očekuje isporuku 21 aviona tipa “Airbus” u svojim evropskim bazama za samo 17 nedelja.\nZa samo osam nedelja, “Wizz Air” je već uveo 34 nove niskotarifne linije širom svoje evropske mreže i predstavio tri nove destinacije, kojima je dodatno proširio svoju ponudu avio-karata po izuzetno niskim cenama: Atinu u Grčkoj, Harkov u Ukrajini i austrijsku prestolnicu Beč.\nBrz rast poslovanja kompanije “Wizz Air” donosi vrlo povoljne letove i najbogatiju moguću ponudu za klijente, uz jednostavan online sistem za rezervacije, prenosi Seebiz.\n„Ponosni smo što smo ostvarili još jedan značajan uspeh u istoriji WIZZ-a i oborili rekord po broju putnika u proteklih 12 meseci. Više od 30 miliona putnika su poslovno ili privatno uživali u vrlo povoljnim letovima WIZZ-a širom naše velike i raznovrsne mreže”, izjavila je Sorina Ratz, v.d. direktora korporativnih komunikacija u kompaniji “Wizz Air”.\n„I dalje smo jedna od avio-kompanija s najvećom stopom rasta u Evropi, uz snažan i stabilan dvocifren rast svake godine, što našim putnicima daje mogućnost još većeg izbora letova po najnižim cenama. Naš cilj je da vas oduševimo i podstaknemo u otkrivanju naše evropske mreže, a posada “Wizz Air”-a je spremna da vas dočeka sa osmehom pri ulasku u avion.”\nAviokompanije razmatraju uvođenje mesta za stajanje u avionima


Nov 22, 2017 Lenovo Srbija\nKompanija Lenovo danas je objavila finansijske rezultate za kvartal koji se završio 30. septembra 2017. godine. U ovom periodu, prihod kompanije iznosio je 11,8 milijardi dolara, što predstavlja porast od 5 odsto u odnosu na prethodnu godinu, i 18 odsto u odnosu na prvi fiskalni kvartal.\nPorast prihoda ostvaren je u sve tri poslovne jedinice, u oblasti data centara, mobilnih uređaja i PC računara i pametnih uređaja, čime je kompanija pokazala da uspešno sprovođenje njene strategije u 3 koraka donosi konstantan uspeh, pri čemu se finansijski rezultati poboljšavaju iz kvartala u kvartal. U drugom fiskalnom kvartalu, dobit pre oporezivanja je porasla za čak 104 miliona dolara, što predstavlja veliki napredak u odnosu na gubitak koji je ostvaren u prethodnom kvartalu.\nNakon predstavljanja najsveobuhvatnijeg portfolija uređaja u prethodnom tromesečju, poslovna jedinica kompanije Lenovo za data centre (DCG) ostvarila je porast prihoda u odnosu na prethodnu godinu van teritorije Kine, uglavnom u Evropi i Severnoj Americi.\nBudući da su novi Moto telefoni ostvarili dobre rezultate na svim velikim tržištima, poslovna jedinica kompanije Lenovo za mobilne telefone (MBG) takođe je ostvarila povećanje prihoda u odnosu na prethodnu godinu, pri čemu je veliki broj isporuka ostvaren u Zapadnoj Evropi, Severnoj i Latinskoj Americi, što je rezultiralo stabilnim ukupnim rastom prihoda već treći uzastopni kvartal.\nTakođe, poslovna jedinica kompanije za PC računare i pametne uređaje (PCSD) opet je bila profitabilna u svim regionima, pri čemu je na tržištima Evrope/Bliskog Istoka i Afrike zabeležen rekordni tržišni udeo od čak 23,1 odsto. Pored toga, predstavljen je i novi AR/VR uređaj u saradnji sa kompanijom Disney – Star Wars: Jedi Challenges, a takođe je proslavljena i 25. godišnjica legendarnog ThinkPad laptopa, krajem ovog kvartala.\nLenovo je takođe uspostavio saradnju sa kompanijom Fujitsu, koja podrazumeva zajedničko korišćenje resursa, pri čemu će Fujitsu doprineti ovoj saradnji svojim iskustvom u prodaji i podršci klijentima, kao i sektoru proizvodnje, istraživanja i razvoja, dok će Lenovo koristiti svoju prisutnost i veličinu na globalnom tržištu da dopre do što većeg broja korisnika.\nBudući da Lenovo kao kompanija uvek traži prilike za saradnju i nova partnerstva, naročito na ključnim tržištima, ovo novo partnerstvo će joj omogućiti da ojača svoju poziciju na tržištu PC računara i ostvari konstantan rast.\n„Nastavili smo da napredujemo u prethodnom kvartalu kada je u pitanju sprovođenje naše strategije u 3 koraka. Ostvarili smo najveću profitabilnost u oblasti PC računara, i povećali smo svoj udeo na tržištu u odnosu na prethodnu godinu. Kada je u pitanju sektor data centara, treba naglasiti da njegova transformacija ide pozitivnim tokom i da se to vidi kroz povećanu prodaju. Naš mobilni sektor je i dalje u procesu transformacije, ali smo čak i ovde primetili značajan rast na određenim tržištima”, izjavio je Jang Juanking (Yang Yuanqing), predsednik i izvršni direktor kompanije Lenovo. „Kombinacija jake egzekucije i stvaranja stabilne osnove nastavlja da predstavlja jednu od ključnih snaga kompanije Lenovo. Razvoj našeg poslovanja u Brazilu je odličan primer toga. Naše investicije će i u budućnosti biti fokusirane na kreiranje čvrste i stabilne osnove za dalji razvoj, koji će nam obezbediti stabilno i održivo poslovanje”.\nBruto zarada kompanije povećala se za 0,3 odsto u odnosu na prethodnu godinu i iznosila je 1,6 milijardi američkih dolara, što je porast od 18,2 odsto u odnosu na prethodni kvartal. Bruto marža porasla je za 13,7 odsto. Osnovna zarada po akciji iznosila je 1,26 američkih, odnosno 9,85 hongkongških centi.\nSamsung osvojio 36 CES 2018 Innovation Awards za neverovatan dizajn i izradu


„Vođa“ na sceni u Nišu – Narodno pozorište Niš\n„Vođa“ na sceni u Nišu\nPočetna News „Vođa“ na sceni u Nišu\nNa sceni Narodnog pozorišta u Nišu, u nedelju 11. decembra, gostovaće predstava „Vođa“ po tekstu Radoja Domanovića a u adaptaciji i režiji Bojana Jovanovića.\nPredstava u produkciji Udruženja građana „CUG“ i Omladinske scene pozorišta „Bora Stankovć“ iz Vranja, deo je projekta „Školsko pozorište“ i namenjen je pre svega srednjoškolcima i mladima, ali i ostaloj publici.\nU okviru projekta, kroz zajednički rad sa mentorom, grupa mladih ljudi aktivno učestvuje u stvaranju pozorišne predstave, dok nakon izvođenja iste, sa vršnjacima i profesorima iz gradskih srednjih škola razmenjuje utiske i vrši analizu izvedenih dela.\nO samoj predstavi redilj kaže: „Ideja da se adaptira i na scenu postavi „Vođa“, Radoja Domanovića, nekako se nametnula sama. Počev od činjenice da je kult vođe sveprisutan u Srba do obeležavanja 120-to godišnjice od postavljanja prve pozorišne predstave u Vranju, koju je, da podsetim, sa vranjskim gimnazijalcima postavio upravo Radoje Domanović. …“


Izbori u BiH (3): Stranački reket za imenovane i zaposlene\nOvdje je riječ o pojavnom obliku izborne korupcije koji, iako finansijski nije previše značajan, s obzirom na posljedice koje izaziva značajno utiče na stanje u društvu i državi, a to je odvajanje ‘’procenta’’ od ličnog dohotka za stranku . Političke stranke su jako netransparentne kada je finansiranje njihovog rada u pitanju, a zakonske odredbe koje regulišu ovu oblast su pune rupa koje omogućavaju zloupotrebe. Stranački prvaci najčešće izbjegavaju pitanja o finansiranju stranaka, a oni koji se odvaže da odgovore uglavnom zbunjeno mrmljaju o članarinama i donacijama što je zanemarljivo s obzirom na količinu sredstava koja se potroše u izbornoj kampanji. Naravno, detalji izvlačenja većeg dijela novca za stranke pojašnjeni su u tekstu Izbori u BiH (2): Namješteni tenderi za izvlačenje novca i predizborne usluge i radovi . ‘’DNS će se finansirati kao i tokom svih prethodnih izbora. Mi imamo izdvajanja po svakom našem zaposlenom. Statutarno je regulisano da je to svaki čovje\nPoznato je da se kroz javne nabavke u BiH potroši najviše javnog novca. Prema nekim procjenama radi se o oko 4 milijarde maraka godišnje, a značajan dio tog novca se potroši nelegalno putem zloupotreba u javnim nabavkama. Istina, najveći dio javnog novca koji se zloupotrijebi u javnim nabavkama završi u džepovima samih aktera javnih nabavki, ali nije zanemarljiv ni dio koji ide u korist političke stranke kojoj pripadaju zasluge za omogućavanje ovih zloupotreba. Rukovodioci, odnosno direktori javnih institucija, ustanova i preduzeća postavljeni su na te pozicije od strane političkih stranaka koje učestvuju u vlasti i kao takvi imaju obavezu ispunjavanja stranačkih naloga. Već u samim planovima javnih nabavki u izbornim godinama vidljivo je drastično povećanje budžeta za javne nabavke, a primjetno je da se pojedini tenderi planiraju isključivo u izbornim godinama. Prema medijskim navodima, najsvježiji primjer je JP ‘’Putevi Republike Srpske’’ koji su posao vrijedan 4 milio\nIzbori u BiH (1): Fenomenologija izborne korupcije\nOpšte je poznato da je korupcija društveno negativna pojava karakteristična za svako društvo i vrijeme. Nećemo pogriješiti ako kažemo da je vezana za ljudsku genetiku, pa čovjeka osim kao homo sapiensa možemo definisati i kao homo corruptusa . Naravno, zavisno od toga na kom je nivou razvoja posmatrana društvena zajednica i koliko su razvijene preventivno-represivne mjere kojim se bori protiv korupcije, različito je zastupljena. Istraživanja govore da je najveći stepen korupcije u nerazvijenim i zemljama u tranziciji. Bosna i Hercegovina, ali i zemlje u regionu su skoro 30 godina u periodu tranzicije kome se ne nazire kraj, a svi pokazatelji koji se odnose na korupciju iz godine u godinu su sve lošiji. Ne postoji segment društvenog života u kome se nisu isprofilisali neki pojavni oblici korupcije, a s obzirom da je 2018. izborna godina ovdje će u fokusu biti izborna korupcija . O izbornoj korupciji u Bosni i Hercegovini se mnogo priča, najčešće u političkim prepucavanjima i


Home Sportsko klađenje Prognoze utakmica Sampdoria – Bologna: Analiza utakmice\nOd kako se vratila na terene Italijanska Serie A, jednom smo imali u našim tipovima i analizama predlog iz ove lige i tada nas Juventus nije razočarao. Danas nam se sviđa jedna utakmica, koja na nama omiljenom market daje fenomenalnu kvotu, te nikako ne smemo istu da propustimo. Naime, na stadionu Comunale Luigi Ferrais, Sampdoria dočekuje ekipu Bologne. Imajući u vidu činjenicu kako obe ekipe igraju ove sezone, smatramo da će ovo biti jedna vrlo interesantna utakmica.\nDomaća ekipa se trenutno nalazi na 16-toj poziciji šampionata, a na domaćem terenu su solidni sa rekordom do sada od 4 pobede, 4 nerešene i 6 poraza, uz prilično zanimljivu gol razliku od 16 postignutih i 22 primljena gola. Oni su generalno jedna od efikasnijih ekipa u šampionatu, pošto na njihovim utakmicama u proseku pada 2.98 golova, a na domaćem terenu se više od 67% utakmica završi sa više od dva gola.\nNjihovi protivnici, ekipa Bologne se nalazi na 11-toj pozicij, a na gostovanjima imaju do sada 5 pobeda, samo 2 nerešene i 6 poraza uz gol razliku od 20 postignutih i 22 primljena gola. Već smo pisali o tome da oni veći deo sezone nisu bili maksimalno fokusirani zbog bolesti prvog trenera ekipe Siniše Mihajlovića, ali sada kada je popularni Miha ponovo dobro, očekuje se da će se i Bologna trgnuti iz letargije.\nOba trenera imaju nekih manjih problema sa sastavom tima, te domaći neće moći da računaju na Jakub Jankta, Fabia Quagliarellu i Alex Ferarrija, dok kod gostiju neće biti Andreas Skov Olsena.\nOve dve ekipe su igrale tokom istorije 30 puta, i rezultati su u potpunosti izjednačeni, Sampdoria je pobedila 11 puta, 10 puta je bilo nerešeno, a gosti su pobedili 9 puta. Što se golova tiče uglavnom su igrane utakmice sa dosta golova, te je na poslednjih 7 utakmica čak 5 puta igrano na tri ili više golova.\nZaista smatramo da su kladionice na ovom meču ostavile prostora na marketu za golove, odnosno da su postavili prilično pogrešnu liniju. Obe ekipe imaju zašto da igraju, i obema ekipama ofanziva je jača strana. Iz tog razloga smatramo da je najbolje na ovoj utakmici odigrati Over 2.5 Goals (da obe ekipe postignu više od dva pogodka na meču), koja opklada se plaća solidnom 2.00 kvotom u sportskoj kladionici 1XBet.


Vučić čestitao caru Naruhitu stupanje na presto\nMaj 02, 2019 11:12\nPredsednik Srbije Aleksandar Vučić uputio je, povodom stupanja na carski presto Japana, čestitku caru Naruhitu, uz najbolje želje za uspeh na odgovornoj dužnosti i dalji napredak Japana.\n"Uveren sam da će nastupajuća Reiva era doneti sreću, blagostanje, mir i harmoniju Vašoj lepoj zemlji, carskoj porodici i prijateljskom narodu Japana", istakao je predsednik Vučić.\nVučić je dodao da je „tome posebno doprinela prošlogodišnja poseta Srbiji premijera Japana Šinzo Abea, dajući snažan podsticaj za dalje unapređenje saradnje dve zemlje u političkoj, privrednoj, kulturnoj i drugim oblastima“.\n„Posebno smo ponosni i na činjenicu da su Srbija i Japan nedavno doneli važnu zajedničku odluku da se 1882. godina, kao godina prve diplomatske prepiske između kralja Milana Obrenovića i japanskog cara Meiđija, ustanovi kao “Godina prijateljstva Srbije i Japana“, naveo je još u čestitki predsednik Vučić.\nOn je takođe uputio pismo i dosadašnjem caru Akihitu, u kojem mu, između ostalog, zahvaljuje za njegov doprinos razvoju srpsko-japanskih odnosa, dodaje se u saopštenju iz kabineta predsednika Srbije.


Tragedija: Snimatelj iz Bugarske pronađen mrtav u Beogradu - Far\nSnimatelj bugarske “Sportal Medija grupe” Asen Petrov (26) za kojim je tragano tokom prethodnih dana pronađen je mrtav u Beogradu. Kako “Blic” saznaje on se ubio skokom sa zgrade u Ulici Milutina Milankovića.\nBugarski državljanin odseo je u jednom srpskom hostelu nakon čega mu se gubio svaki trag sve do 4. januara kada je pronađen mrtav. Kako Blic saznaje, identifikovan je na osnovu pasoša, a njegovo telo poslato je na Institut za sudsku medicinu.\nPrema pisanju bugarskih medija, Asen je u Srbiju otputovao sa dve devojke koje još nisu pronađene, a njihova imena upisana su u knjigu gostiju hostela.\nStefanović i Kurc: Austrija i Srbija partneri u borbi protiv krijumčarenja ljudi Protest u Beogradu: Građani, vojska i policija na istoj strani Deseti protest protiv diktature: Pokušajem da “raskrinka” ko stoji iza organizacije, aktuelna vlast doslovno crta mete na čelu Vlada Japana donirala 14 vozila i personalne računare Graničnoj policiji Republike Srbije\nАсен ПетровБелградБългарски гражданинМистериозна смъртОператорСърбия


Nihad Biševac: Grad će finansijski pomoći porodici Dugopoljac! | - Sandžak Danas Nihad Biševac: Grad će finansijski pomoći porodici Dugopoljac! – – Sandžak Danas\nEU OTVARA GRANICE ZA SVE VAKCINISANE\n(FOTO) Novi Pazar ovako Đokoviću čestitao historijski uspjeh!\nHome Aktuelno Nihad Biševac: Grad će finansijski pomoći porodici Dugopoljac!\nNihad Biševac: Grad će finansijski pomoći porodici Dugopoljac!\nGradonačelnik Novog Pazara Nihat Biševac primio je danas Ramiza Dugopoljca, čija berbernica je porušena 23. februara. U razgovoru sa njim Biševac je izrazio puno razumjevanje za situaciju u kojoj se njegova porodica nenadano našla i obećao svu pomoć i podršku da se ovakvo stanje prevaziđe.\n„Želim da naši sugrađani znaju da porodica Dugopoljac neće biti ostavljena sama u ovoj situaciji. Iako ovaj problem nije u nadležnosti lokalne samouprave, grad će sigurno finasijski pomoći da ponovo stanu na noge i nastave svoju porodičnu tradiciju.“, rekao je Nihat Biševac.\nNihat Biševac naglasio je da je ovaj događaj izuzetno uznemirio sve građane Novog Pazara, te da u postojećoj situaciji postoje samo dva moguća rješenja – dogovor između porodice i IZ ili da cio ovaj slučaj dobije epilog na sudu.\n„Sve mimo toga i svako nepoštovanje zakona samo može da proizvede dalju nestabilnost i dugoročno gledano ima loše posljedice za cio grad.“ , rekao je Biševac i izrazio nadu da će nadležne državne institucije poštujući zakon iznaći pravedno rješenje za ovaj problem.\n„Apelujem na sve aktere da spuste tenzije jer sukobi ne donose ništa dobro, sukobima ništa nije izgrađeno i nikom se nije pomoglo na taj način. Ne treba da dozvolimo da iz našeg grada u svijet idu ružne slike posebno uoči ovih mubarek dana“, kazao je gradonačelnik.\nTAG#pomoc novi pazar porodica dugopoljac\nPrevious PostUMALO INCIDENT/ Visoki funcioner SPP-a provocirao porodicu Dugopoljac i okupljene građane (VIDEO) Next PostNovi Pazar: Požar na dimnjaku zgrade!


Početna » Pegasus HR konsalting\nŠta je HR konsalting ?\nU prevodu sa engleskog jezika, HR (humanm resource management) na srpskom znači konsalting u oblasti upravljanja ljudskim resursima. HR kao izdovjen aspekt poslovanja malih i velikih organizacija prepoznat je još na samom početku razvoja modernog poslovanja. Menadžeri i vlasnici kompanija shvatili su jednu ključnu stvar: kvalitet posla zavisi od kvaliteta zaposlenih ljudi.\nVelike kompanije uglavnom imaju svoje sektore koji se bave ljudskim resursima. Ono što je najprepoznatljivije jesu administrativno-pravni poslovi vezani za ljude, kao što su obračuni plate, godišnji odmori, sobodni dani i sl.\nMeđutim, kvalitetno upravljanje ljudskim rsursima predstavlja mnogo više od toga. Rukovođenje, komunikacija, prodaja, odnosi zaposlenih, ustvari svaki aspekt poslovanja uslovljen je kvalitetom zaposlenih. Praksa i velik broj istraživanja više puta su potvrdili da ljudi koji na poslu razvijaju i koriste svoje potencijale postižu bolje rezultate od onih koji nemaju ovu mogućnost. Oni to postižu kroz veštine kao što su komunikacija, rukovođenje, saradnja, motivacija, postavljanje prioriteta i druge.\nNajuspešnije kompanije poput Coca Cole iz tog razloga imaju zaposlene edukatore, psihologe, HR menadžere i druge stručnjake koji se bave razvojem potencijala zaspolenih učeći ih upravo ovim veštinama, jer su porepoznali da one povećavaju produktivnost zaposlenih i uspeh kompanije.\nMožete ulagati u mašine, proizvode, opremu i druge apekte posla, ali najvažnije je i dugoročno najisplativije ulagati u ljude. Mi kao HR agencija možemo biti Vaš partner u razvoju potencijala Vaših zapšoslenih.\nMaksimalna kompetentnost menadžera\nPovećanje efikasnosti i produktivnosti tima zaposlenih\nPovećanje motivacije i zadovoljstva poslom\nEfikasno rešavanje konflikata\nEfikasno planiranje, organizovanje i kontrola\nUlazak u novu kompaniju za naš tim predstavlja profesionalni izazov. Svaka kompanija je sama po sebi jedinstvena. Svaka delatnost, pa čak i kompanije u istim delatnostima opet imaju svoje specifičnosti i različite profile zaposlenih. Zato se razlikuju karakteristike koje su važne za njihov uspešan rad.\nUpravo iz tog razloga ne verujemo u gotova rešenja sa uputstvima za upotrebu. Sve naše intervecnije od edukacija do individualnog rada sa menadžerima su „skorjena“ za potrebe Vašeg tima zaposlenih. Pre samog početka rada, vršimo dubioznu analizu kvalitativnim i kvantitativnim metodama kako bi smo dobro upoznali Vaš tim. Smatramo da samo tako možemo pružiti kvalitetnu uslugu.\nDrga naša specifičnost Pegasus tima jeste kombincaija psihoterapijsok rada i HR konslatinga. Naš tim dobro poznaje grupnu dinamiku i detaljno sagleda međuljudske odnose. Zaposlenog u Vašoj organizaciji sagledamo iz najrazličitijih uglova i u skladu sa tim možemo mu biti najbolji partner u razvoju njegovih potencijala i stavljanju istih u upotrebu Vaše kompanije.\nIza naših konsultanata stoji dugogodišnje iskustvo u ovoj oblasti. HR konslating Pegasus Centra omogućava da brže i efikasnije razvijamo potencijal Vašeg tima zaposlenih.\nUkoliko želite da pogledate našu referentnu listu KLIKNITE OVDE\nPlan razvoja menadžera\nIzrada radnih procedura i standarda\nIzrada strategije i ciljeva


Hoće li bezbednost novinara ujediniti razjedinjeni OEBS? - Ekonomske Vesti\nHoće li bezbednost novinara ujediniti razjedinjeni OEBS?\nOrganizacija o bezbednosti i saradnji (OEBS) je u krizi: ni oko jednog krupnog političkog pitanja 57 država članica već duže vreme ne mogu da postignu konsenzus, zato se trenutno predsedavajuća Italija dosetila bezbednosti novinara kao teme koja bi mogla da ih ujedini.\nZa ministarsko zasedanje u decembru 2018. godine Italija je pripremila dokument-rezoluciju koji se tiče upravo te teme, izveštava iz Beča ruski list Komersant podsećajući da teme iz trećeg paketa OEBS-a („Ljudska prava“) na dnevnom redu nisu bile nekoliko godina.\n„Medjutim, potreba za takvom rezolucijom odavno je sazrela: 90% prestupa protiv novinara ne istražuje se kako treba“, rekao je neimenovani sagovornik Komersanta u OEBS-u.\nRuski list podseća da se temom zaštite novinara u OEBS bavi dvadesetak zemalja.\nProletos su, piše Komersant, Litvanija, Francuska i Švedska, u okviru OEBS-a, formirale neformalnu Grupu prijatelja novinara u kojoj je sada 16 država.\nAli postizanje konsenzusa ni po ovom pitanju nije sigurno: sličan pokušaj je pre dve godine, za vreme predsedavanja Nemačke, propao.\n„Ubistva novinara – to je samo vrh ledenog brega. Problem je, na primer, seksualno uznemiravanje žena-novinara”, citira Komersant teme rezolucije po svedočenju litvanskog diplomate.\nDa podsetimo, svet još može samo da se zgražava nad novim detaljima ubistva saudijskog novinara i kolumniste Vašington posta Džamala Kašogija.\nTim povodom su SAD mere protiv Saudijske Arabije, koje su izostale, dovele u vezu s vrednošću poslova, koje sa tom državom imaju: najpre je bila reč od 110 milijardi dolara, a zatim o 450 milijardi dolara.\nDakle, da li je bezbednost novinara ta lakša tema, oko koje bi mogao da se ujedini OEBS?\n← Direktor Telekoma Srbija: Ničim izazvani napadi neće nas zaustaviti\nUbistvo novinara: Tu grozotu je mogao da počini neko na heroinu →


ТЕРОРИЗАМ, ДОБАР И ЛОШ\nTERORIZAM, DOBAR I LOŠ\nU noći kada je mučki ubijen ruski ambasador Andrej Karlov u Ankari i kada je u Berlinu islamski fanatik šleperom pregazio ljude koji su uživali u božićnoj atmosferi, saznali smo iz zapadnih, pre svega soroševskih, mejnstrim medija da terorizam nije svuda isti. Zapravo, bar kako su nas izvestili, ruskog ambasadora ubio je „pucač“ koji je emotivno doživeo pad Alepa. Čak su ga pojedini britanski mediji proglasili novim Gavrilom Principom, što nije samo neuporedivo već i duboko uvredljivo za Srbe, ali valjda su time samo želeli da nagoveste neki novi svetski sukob velikih razmera.\nSa druge strane, vozač šlepera u Berlinu je terorista. On to svakako, zbog zločinačkog čina koji je počinio, i jeste, ali, da svoj zločin nije izvršio u Berlinu, već recimo u Siriji, tu bi bio „pobunjenik“. Fanatici iz Al Nusra fronta i ISIS zapadne medije su „opozicija“ ili „pobunjenici“ kada ratuju u Siriji protiv Rusa i regularne sirijske vojske. Kada naprave zločin u Briselu, Parizu ili Berlinu, tada su teroristi.\nKrajnje nerazumna antiruska histerija, koja vlada kod zapadnih političara, u potpunosti ih je zaslepela. Organizuju se posebni štabovi za suprotstavljanje ruskoj propagandi i širenju uticaja, dok se teroristi proglašavaju oslobodiocima ako su im napadi upereni protiv Rusa. Uvek se ima razumevanja za zločine prema Rusima, bilo kroz terorističke akcije u samoj Rusiji, bilo kroz ubijanje ruskih zvaničnika po svetu. Uvek se za svakog manijaka koji po Siriji bez problema seče glavu zarobljeniku pronađe opravdanje, jer, eto, emotivno doživljava to što su Rusi ušli u Alep.\nTakav sraman pristup u selektovanju terorizma zaista može skupo da košta Evropu. To samo pokazuje da su veoma moćne zapadne strukture, koje očito sve više gube svoje pozicije, podržavale i još uvek podržavaju ubice, odnosno ti zločinci su uvek korišćeni za interese tih struktura. Najveću podršku teroristi iz ISIS imali su u Obaminoj demokratskoj administraciji i svim mogućim soroševskim grupacijama širom sveta. Ako ćemo pravo, mozak terorista i jeste je u štabu Džordža Soroša. Pošto je ranjeni lav najopasniji, a činjenica je da ovaj pokvareni „filantrop“ sve više gubi pozicije u svetu i da njegov koncept sumanutog otvorenog društva gubi popularnostplašim se da, sve do formalnog dolaska Trampa na vlast, možemo očekivati još ovakvih sličnih jezivih scena kao u Ankari i Berlinu.\nPosebno je zabrinjavajuće što i Balkan može biti potencijalna meta. Uostalom, nisu li nedavno u Sarajevu i Zenici bili veliki protest protiv ruske akcije u Alepu na kojima se uzvikivalo „Alahu ekber!“ i „Tekbir!“? Od tih nekoliko hiljada ludaka dovoljno je da se izdvoje njih pet ili deset i da naprave haos. Naravno, oni to neće uraditi dok im gazde iz nekog Soroševog štaba ne namignu. Međutim taj mig koji bi doprineo takvom aktu na Balkanu neminovno dovodi do ludila većih razmera.\nZato apelujem na naše službe da predano razmišljaju o tome, a sve trezvene ljude u regionu da učine šta god je u njihovoj moći da takvima ne dozvole da zapale novu iskru sukoba na Balkanu.


Uštede u EPS-u oko pola milijarde evra do 2019. godine | Kamatica\nPočetna > vest > Uštede u EPS-u oko pola milijarde evra do 2019. godine\nUštede u EPS-u oko pola milijarde evra do 2019. godine\nTekst objavljen: 05.10.2015 14:56\nElektroprivreda Srbije (EPS) će, zahvaljujući reorganizaciji, uštedeti oko pola milijarde evra do 2019. godine i pokrenuti investicioni ciklus, sa ciljem da EPS postane kompanija lider na tržištu, najavili su danas ministar rudarstva i energetike Aleksandar Antić i direktor EPS-a Aleksandar Obradović.\nJedna od najvažnijih stvari za EPS je novi investicioni ciklus i EPS mora da bude lider na tom tržištu, rekao je Antić na skupu "Uticaj korporativizacije na efikasnost poslovanja EPS-a", u organizaciji Internet portala "Balkanmagazin". On je najavio da će posle tri decenije u Srbiji uskoro početi izgradnja nove termoelektrane, u Kostolcu snage 350 megavata, uz proširenje ugljenokopa Drmno sa devet na 12 miliona tona uglja godišnje.\nMinistar je dodao da u projektima energetske efikasnosti, takođe, leže velike energetske rezerve i da se planira pokretanje i tih projekata u Srbiji.\nAntić je podsetio da je proces korporativizacije i reformi u EPS-u počeo pre 1,5 godinu uz podršku Vlade Srbije, sa ciljem smanjenja troškova, povećanja efikasnosti i centralizacije nabavki, a prvi rezultati se već osećaju. On je ukazao da je EPS bez dileme najznačajnije javno preduzeće u Srbiji koje značajno utiče na energetsku bezbednost i finansijsku stabilnost države i da je zbog toga treba da bude moderno organizovan sistem, koji će smanjiti svoje troškove i početi novi investicioni ciklus u elektroenergetici da bi bio spreman da podmiri rastuće potrebe u potrošnji struje.\nEPS je, kako je naveo, ove godine ostvario najbolje rezultate u povećanju naplate računa za struju, koja je u odnosu na prošlu godinu uvećana sa 90 na 97 odsto.\nDirektor EPS-a je naglasio da se u EPS-u sprovode suštinske promene i depolitizacija u radu kompanije.\nOn je najavio da je planirano da se do 2019. godine, zahvaljujući reorganizaciji kompanije, u EPS-u uštedi od 350 do 470 miliona evra, iz kojih bi trebalo da se realizuju i neke investicije."EPS je danas potpuno drugačija firma od one koju ste ranije znali i ne sprovodimo samo formalne, već suštinske reforme," rekao je Obradović i dodao da će ta kompanija biti spremna da odgovori svim izazovima u budućnosti i da se sada "politika istiskuje iz EPS-a".\nNa tome se neće stati jer Vlada očekuje od EPS-a više novca, nove investicije i radna mesta i to sve u uslovima otvorenog tržišta, na kome EPS više nema monopol, kazao je Obradović i poručio da će reorganizacijom, EPS biti efikasniji i jači sistem.\nOn je podsetio da od jula EPS, umesto 14, ima samo tri zavisna privredna društva i dodao da je u planu da se u drugoj fazi korporativizacije, do jula 2016. završi proces korporativizacije, da se ostvare uštede od 36 miliona evra i da EPS iz javnog preduzeća pređe u akcionarsko društvo.\nObradović je napomenuo i da je u EPS-u od pre dve nedelje ukinut suvišan broj menadžera srednjeg nivoa."To je istorijska odluka u EPS-u," kazao je on i dodao da su ti direktori često bili postavljani po političkoj liniji i da toga sada više nema, jer sprovodi depolitizacija u radu EPS-a.\nGeneralni direktor EPS-a je najavio da će to preduzeće ove godine smanjiti za polovinu broj direktora, odnosno biće oko 300 direktorskih mesta manje.\nObradović je podsetio da je EPS za šest meseci ove godine ostvario profit od tri milijarde dinara, umesto planiranog gubitka od 10 milijardi dinara, istakavši da je time ostvaren bolji finansijski rezultat za 13 milijardi dinara.\nDirektor EPS snabdevanja Dragan Jeremić je istakao da će ovakve promene u EPS doneti velike uštede unutar kompanije i da se u tome koriste najbolja iskustva i praksa iz drugih kompanija.\nOn je objasnio da je EPS snabdevanje zavisno preduzeće unutar EPS grupe, koje se bavi prodajom i naplatom računa za struju i da nema sopstvene fianansijske servise i šaltere, već ih preuzima od EPS grupe, što doprinosi manjim troškovima. Izazov za EPS će u narednom periodu, kako je rekao, biti da zadrži kupce na otvorenom tržištu i naveo da je EPS od 24 velikih strateških preduzeća, sa njih 14 potpisao ugovor o snabdevanju na dve ili tri godine.\nMeđu njima je i kompanija Meser koja je, prve godine liberalizacije tržišta struje bila prešla kod drugog snabdevača, a sada je sa EPS-om potpisala trogodišnji ugovor o snabdevanju do kraja 2018. godine, kazao je Jeremić.\nOn je naveo da je EPS u ovoj godini značajno povećao procenat naplate, naročito kod građana koji su i pored poskupljenja struje i uvođenja akciza na električnu energiju, bili redovne platiše, a procenat naplate je čak iznad evropskog proseka i iznosi više od 97 odsto.\nEPS struja građani Srbije električna energija


Nadal radi i novinarski posao, Špancu na pres konferenciji izletila povjerljiva informacija\nFoto: Loren Elliott/Reuters Photo\nRafael Nadal je savladao Fabija Fonjinija sa 3:0 i tako se plasirao u četvrtfinale Australijan opena, gdje će mu protivnik biti Stefanos Cicipas, kome je Mateo Beretini predao meč zbog povrede.\nŠpanac je prije pres konferencije saznao ko će mu biti protivnik i šta se dogodilo, ali nije bio svjestan da to u tom trenutku nije poznato ostalima, tako da je njegova izjava izazvala nešto čudniju reakciju prisutnih.\n“Moraću biti bolji protiv Cicipasa” – rekao je “Bik sa Majorke”.\nNovinari su ga potom upitali da li je informacija da mu je Grk naredni protivnik zvanična, na šta je Nadal uz smijeh odgovorio:\n“Ups, izvinjavam se, pogriješio sam”.\nPredstavnici medija su takođe bili pozitivno raspoloženi, a nakon par minuta je iz Australijan opena stigla i zvanična informacija o Beretinijevoj predaji.\nPrethodni članakPegula iznenadila Svitolinu, Brejdi zaustavila Vekićevu\nNaredni članakDžoker nadjačao Kralja, Dončić promašio produžetak (VIDEO)


SVETSKO PRVENSTVO Naši basketaši sa dve pobede krenuli u odbranu titule\nReprezentacija Srbije u basketu 3 na 3 sjajno je startovala na Svetskom prvenstvu u Manili, pošto je zabeležila dve pobede protiv Holandije i Novog Zelanda.\nPrvi meč naš tim je igrao protiv velikog rivala Holandije i slavio je sa 21:17. Viđena je velika borba i okršaj ekipa koje su se na minulom prvenstvu borile za titulu. Mnogo su bolje naši momci ušli u utakmicu, ali su imali i problem sa faulovima.\nHolanđani su to iskoristili da uhvate egal, pa je meč ušao u neizvesnu završnicu. Pri rezultatu 16:16 potpuno se razigrao Stefan Stojačič, pošto je najpre pogodio sa velike udaljenosti, a zatim je bio precizan i iz prodora i doneo Srbiji nedostižnu prednost 19:16. Konačan rezultat je postavio Dušan Domović Bulut, koji je stavio tačku na trijumf naše selekcije.\nU drugom meču odigranom ove subote reprezentativci Srbije nisu imali mnogo problema, pošto su savladali Novi Zeland sa ubedljivih 22:13 zahvaljujući čemu su se popeli na prvo mesto u grupi A.\nSrbija će naredne mečeve igrati u ponedeljak, kada će protivnici biti Rumunija i Kirgistan.\nOvog KOŠARKAŠA BEZ TERENA prati 1,6 miliona ljudi, evo kako je uspeo da opčini planetu /VIDEO/\nTikTok postaje sve zanimljivija društvena mreža mlađim naraštajima (i ne samo njima), a jedan od najpopularnijih košarkaša tamo - uopšte nema pravi teren na kome vežba.


Krakov: Nakon ekshumacije ponovo sahranjen predsednik Poljske Kačinjski\nU Krakovu su večeras, nakon ekshumacije i petodnevne ponovne obdukcije u kraljevskom zamku Vavel, ponovo sahranjeni predsednik Poljske Leha Kačinjski i njegova supruga Marija Kačinjska, koji su poginuli 10. aprila 2010. godine u padu aviona u Smolensku, na zapadu Rusije.\nSahrani su uz porodicu, ćerku jedinicu predsedničkog para Martu Kačinjsku i brata blizanca pokojnog predsednika, lidera vladajućih poljskih konzervativaca Jaroslava Kačinjskog, prisustvovali i predsednik Poljske Andžej Duda, premijerka Beata Šidlo i ministri njene vlade.\nKovčezi sa posmrtnim ostacima položeni su u novi sarkofag od belog mermera, pošto je stari oštećen prilikom ekshumacije 14. novembra, a potom u kriptu blizu grobova poljskih kraljeva i uz vojne počasti.\n"Katedrala u Vavelu u kojoj se nalaze grobnice poljskih kraljeva i narodnih junaka knjiga je istorije naše domovine, često dramatične i zato nije moglo da tragedija iz Smolenska ne bude zapisana na ovom mestu. Poginuo je predsednik i njegova supruga. Poginuli su lideri javnog života", kazao je na bogosluženju pred sahranu kardinal Stanjislav Điviš.\nEkshumacija posmrtnih ostataka Leha i Marije Kačinjski prva je od ukupno 83 koje planira da do kraja naredne godine obavi nova istraga te avionske nesreće koja, kako u teoriji zavere veruju Jaroslav Kačinjski i ministar odbrane Antoni Maćerevič, a takođe mnogi simpatizeri poljskih konzervativaca, nije bila nesreća, već ruski atentat na poljskog predsednika po naređenju Kremlja, a uz pomoć prethodne poljske vlade i sadašnjeg predsednika.


Cedevita angažovala još jednog Amerikanca - Sportske.net\nCedevita angažovala još jednog Amerikanca\nŠampion Hrvatske i jedan od kandidata za najviši plasman u regionalnoj košarkaškoj ligi pojačao je roster još jednim igračem koji stiže iz Sjedinjenih Američkih Država.\nABA - Mega nastavila seriju poraza, veče u znaku ZagrepčanaSrbi, pazite se, Cedevita dovela bivšeg igrača Fenera i Filadelfije!ABA ligaši u Evrokupu - Loše da lošije nije moglo početi...Šta bi ovo, Cedevita zaledila Zadar na -58!ABA - "Panteri" se ne šale, Cedevita probila led\nKošarkaški klub Cedevita iz Zagreba završio je još jedan posao na tržištu pošto je u utorak ozvaničena saradnja sa Amerikancem Pjerom Džeksonom (25) koji igra na poziciji plejmejkera i stiže iz ekipe Ajdaha iz Razvojne NBA lige.\nMomak rođen u Las Vegasu pohažao je koledže Južni Ajdaho i Bejlor, a 2013. godine izašao je na NBA draft gde su ga Siksersi pokupili kao 42. pika u drugoj rundi.\nNovi član Cedevite imao je i svoje kratkotrajne evropske epizode ali su one završene pre nego što je uspeo da pokaže koliko vredi. Pre tri godine Džekson je napustio Asvel a da nije odigrao nijednu takmičarsku utakmicu, dok je u Fenerbahčeu proveo mesec i po dana, na početku 2014. godine.\nTokom prethodne sezone Pjer Džekson je u Ajdahu prosečno beležio 9.12 poena i 2.5 asistencija za 20.5 minuta, koliko je u proseku provodio na parketu, a u Cedeviti će biti pokriće za povređenog Rašada Džejmsa.


Nušićevi dani: Naša publika… naši sugrađani – Semendria\nNušićevi dani: Naša publika… naši sugrađani\n23. mart 2015. KULTURA – Grad Smederevo već tridesetjednu godinu, ove godine po tridesetdrugi put, živi sa svojim festivalom i manifestacijom kulture koja je posvećena velikom komediografu Branislavu Nušiću. Naši sugrađani prihvatili su dugogodišnji ponuđeni kulturni događaj koji se ukorenio kao kulturna potreba smederevske publike. Manifestacioni karakter festivala „Nušićevi dani“ nudi poseban koncept programskih sadržaja i izdvaja ga u odnosu na slične festivale u našem gradu, kao i u kulturnom ambijentu Srbije. Svojim karakteristikama naš festival je unapredio pozorišnu realnost u Srbiji, a svakako i u našem gradu. Prednost smederevskog festivala, pored očuvanja i aktuelizovanja dela Branislava Nušića, je i afirmacija savremenih srpskih komediografa. Ustanovljene festivalske nagrade i učešće naše publike u dodeli istih značajnim i uspešnim ostvarenjima dramskih umetnika takođe predstavljaju posebnosti našeg festivala. Učešće naših sugrađana u proceni festivalskih ostvarenja stvorio je fenomen smederevske publike čija iskrena procena ima svoj značaj za glumačka ostvarenja i glumačke publike. Fenomen smederevske publike, nesumnjivost njene procene, izaziva pažnju i pozornost kreativnih potencijala. Naša publika na ovaj način zahteva veće programske i organizacione obaveze nas organizatora kao i uspešnije domete glumaca.\n„Nušićevi dani“ kao pozorišni događaj se razvijao iz godine u godinu sa težnjom da ne kopira druge slične festivale. Publika je pratila ovaj festival, utvrdila svoje argumente za njegovo postojanje, ali i predočila zahteve za njegovo napredovanje. Naši sugrađani, festivalska publika, svojim prisustvom godinama potvrđuju značaj ovog pozorišnog događaja za naš grad. Prisustvo velikog broja naših sugrađana predstavama festivala i pažnja sa kojom se prate izvođenja, kao i umetničke bravure glumaca, opravdavaju ostvarenje željenog cilja. Sagledavajući zainteresovanost naše publike kojom je pratila, prethodnih godina, selektovanu produkciju možemo biti zadovoljni odabirom dosadašnjeg selktora našeg festivala, dr Dragane Čolić Biljanovski, profesora Fakulteta dramskih umetnosti iz Beograda. Postojanje zadovoljstva smederevske publike je podstrek i svakako izazov više za sve nas. Potvrđeni koncept festivala od naše publike je naravno i obaveza da ubuduće težimo novim programskim osveženjima. Nova unapređenja su svakako obaveza svih nas u Smederevu.\nPosle tridesetjedne godine postojanja festivala „Nušićevi dani“ formiran je inspirativni kreativni potencijal stvaralaca, stručne kritike i naravno medija. Uravnoteženim, kompetentnim i kvalitetnim odabirom predstava pružala se mogućnost našim sugrađanima da dodeljuju najviše ocene publike. Smederevska publika iskrenom procenom i aplauzima darivala je razigrana i smehotvorna izvođenja pozorišnih ansambala. Zapažena glumačka ostvarenja naši verni gledaoci su sa pravom ocenili visokom ocenama svake festivalske večeri. Procene festivalskih predstava, od strane naše publike, sa značajnom pažnjom pratili su i članovi stručnih žirija kao i predstavnici medija.\nPrihvatajući različite kreacije i interpretacije naša publika je potvrdila uverenje da je Nušić, odista naš savremenik i danas zaista aktuelan. Savremeni dramski pisci Srbije, koji su na tragu velikog komediografa, prožimaju prošlo i sadašnje i potvrđuju staru narodnu, da iver ne pada daleko od klade.\nNušić kao duboki i dalekosežni pisac, kao komediograf, i njegovi, na tragu, savremeni dramski pisci i dalje se bave temama našeg mentaliteta i naše negativne filozofije. Sve ovo je rukovodilo našu publiku-naše sugrađane da zdušno prihvataju raskrinkavanja, na daskama koje život znače, sopstvenog okruženja ali intimnog shvatanja onog što zovemo naš čovek, naš svet… naš mentalitet. Dalekosežnost Nušića i prisutnost istaknutih savremenih dramatičara upućuju nas na taktiku i strategiju scenskih dostignuća prema publici koja komediju danas ne doživljava kao puku zabavu.\nNaša publika, naši sugrađani to već odavno znalački procenjuju, hvale ili kude, vesele se ili žale, ali svakako da znaju šta žele i šta traže.\nUticaj festivala „Nušićevi dani“ značajan je za našu publiku i nesporan je u njenoj podršci. Svakako da njegovu nespornost moramo da podržavamo drugačije i da malo pobegnemo od našeg mentaliteta pa neka to bude i u vreme, da je nazovemo narodski, oskudacije. Mada i u prethodnim godinama nismo baštinili festivalski berićet ali smo zdušno sve činili za našu vernu publiku.\nSmederevska publika, stručna javnost, kreatori festivala, stručni saradnici žele i očekuju dalje poboljšanje programskog koncepta i festivalske strategije. Naravno da tokovi budućih festivala, pre svega zbog naših sugrađana, naše publike moraju imati i korektniju, obavezujuću i profesionalniju podršku svih struktura vlasti. Nakon već tridesetdve godine postojanja festivala, stvorene tradicije, svakako treba zakoračiti u institucionalizaciju i novu programsko-organizacionu formu profesionalnog oblika. Začetim osnivanjem novog oblika profesionalnih pozorišnih aktivnosti u našem gradu, u okrilju imena Branislava Nušića velikog srpskog komediografa i našeg nekadašnjeg sugrađanina, ostvarile bi se davnašnje želje mnogih generacija nekad, a i danas. Promenimo naš odnos da ostvarimo davnašnje težnje, a sve na dobrobit naše verne publike-naših sugrađana.\numetnički direktor Festivala 32. „Nušićevi dani“\n« Žetva medalja smederevskih strelaca\nOrobio radnike EPS-a, policajac ga odmah uhvatio »


BBI Centar poklanja rođendansku zabavu Sarajevu - Svečano otvorenje 6. aprila 2009. godine - Akta.ba\nBBI Centar poklanja rođendansku zabavu Sarajevu - Svečano otvorenje 6. aprila 2009. godine\n12.03.2009. 16:24 / Izvor: eKapija.ba\nU samom centru Sarajeva, na mjestu nekadašnje robne kuće "Sarajka", ovih dana završavaju se radovi unutrašnjeg i vanjskog uređenja objekta BBI Centar. Tako će na Dan Grada Sarajeva, 6. aprila 2009. biti otvoren moderan poslovni centar, zamišljen tako da zadovolji potrebe svih posjetitelja, te obuhvati različite sadržaje, stvarajući unikatnu atmosferu najviših standarda, navodi se u saopćenju BBI Centra.\n"Sama lokacija ima veće značenje za građane Sarajeva. Prije 35 godina počela je izgradnja robne kuća Sarajka, a i 6. april je Dan oslobođenja Sarajeva. Stoga smo odlučili organizovati svečanost na novom gradskom trgu, koja će nas prisjetiti na lijepe trenutke kroz koje je ovaj grad prošao, ali i uputiti na neke nove projekte i generacije koje nas vode u budućnost", ističe Sead Živalj, direktor BBI Leasing & Real Estate d.o.o.\n"U okviru jedinstvenog prostora možete posjetiti supermarket, salon ljepote, frizerski salon, fitness centar, dječiju igraonicu, te kupiti poznate robne marke među kojima su i one koje su prvi put prisutne na bh. tržistu. Osim toga, možete uživati u mnogobrojnim ugostiteljskim sadržajima", kaže Elma Nuhbegović, marketing menadžerica BBI Centra.


INFO ::: Naslovna - Aktuelnosti > Srebrenički put pakla\n8. jul 2015, sreda, u 19h u Centru za kulturnu dekontaminaciju, Beograd\nIzložba fotografija pod nazivom „Srebrenički put pakla“ u organizaciji Helsinškog odbora za ljudska prava u Srbiji biće predstavljena javnosti u sredu 8. jula u 19h u Centru za kulturnu dekontaminaciju u Beogradu. Izložba je dio obimne fotodokumentarističke građe koja je nastala tokom proteklih 20 godina – od počinjenog genocida u Srebrenici u julu 1995. godine. Autor fotografija je Ahmet Bajrić Blicko, koji je kao fotoreporter sarađivao sa brojnim listovima i časopisima; njegove fotografije objavljivane su u brojnim, najtiražnijim i najznačajnijim svjetskim novinama. U predratnom periodu je objavljivao fotografije u: Politici, Oslobođenju, Večernjim novostima..., a nakon toga u brojnim listovima i časopisima. Sada je fotoreporter najtiražnije novine u BiH, Dnevnog avaza.


Kvarovi se ne mogu predvideti, ali su radnici "Beoelektrana" istog dana sanirali problem koji je iskrsao pri toplani "Cerak". Zbog intervencije, bila je ugašena topla voda potrošačima u naselju Cerak vinogradi, od 8 časova do popodnevnih sati. Ovakve situacije dešavaju se često, ali čak i ako u narednom periodu budu iskrsavale, one neće uticati na stabilnost grejanja u predstojećoj sezoni.\n- Spremni smo za grejnu sezonu - uveravaju iz "Beogradskih elektrana".\n- Od 1. oktobra počinjemo sa hladnim probama, pa ako srednje dnevne temperature budu ispod 12 stepeni, spremni smo do 15. oktobra, kada i zvanično počinje sezona, da uđemo u sistem toplih funkcionalnih proba.\nPrema rečima nadležnih, građani treba da znaju da se obračun plaćanja neće menjati ukoliko se sa sezonom počne ranije. Podsećaju da je grejanje trajalo duže prošle godine nego što je uobičajeno i da računi zbog toga nisu bili viši.\n- Lane smo sa hladnim probama počeli u standardnom terminu, 1. oktobra, ali smo od 6. oktobra već prešli u režim toplih funkcionalnih proba, iz kojih smo ušli u grejnu sezonu. Stanove smo održavali toplima sve do 28. aprila, iako je trebalo da se sistem ugasi 15. aprila. Međutim, ispratili smo vremenske uslove - podsećaju u "Beogradskim elektranama".\nVELIKI Sistem "Beoelektrana" čini 14 toplana i 22 kotlarnice, Foto D. Milovanović\nPromenom Odluke o snabdevanju toplotnom energijom omogućeno je da se sugrađani ne smrzavaju u svojim stanovima čekajući da dođe datum za paljenje sistema "Beogradskih elektrana". Ako srednje dnevne temperature, prema prognozi RHMZ budu tako nalagale, može se naložiti obezbeđivanje snabdevanja toplotnom energijom objekata i u tim danima.\nNAJVEĆI SISTEM U EVROPI\nSISTEM "Beogradskih elektrana" jedan je od najvećih za snabdevanje potrošača toplotnom energijom u Evropi. Sastoji se od 36 toplotnih izvora, odnosno 14 toplana i 22 kotlarnice, zatim oko 1.600 kilometara toplovodne mreže i više od 9.000 toplotnih predajnih stanica.\nremont grejanje u Beogradu grejanje na struju JKP Beogradske elektrane Beograd vesti


Gradonačelnik Subotice Saša Vučinić i potpredsednik Skupštine grada Čaba Šepšei večeras su, na svečanosti u Velikoj većnici Gradske kuće, uručili priznanja „dr Ferenc Bodrogvari“. Na predlog Komisije za dodelu zvanja i priznanja, Skupština grada Subotice je na 25. sednici, 15. juna 2011. godine, donela Odluku da se za istaknuto delo i zapažena ostvarenja u 2010. godini priznanje „dr Ferenc Bodrogvari“ dodeli Eniki Gereg, pijanistkinji, Milošu Nikoliću, profesoru violine i Slobodanu Vladušiću, piscu i esejisti.\nVučinić je, tim povodom, rekao da nije imao privilegiju da lično upozna dr Ferenca Bodrogvarija, ali da je potpuno izvesno da je u vreme kada se pojavio bio filozofska spona tadašnje Jugoslavije i Budimpešte.\n- Kada neko iz sredine kao što je ova dobije taj epitet da spaja filozofske intelektualne centre, to znači da još uvek nisu priznali, ali da je upravo te centre i nadrastao, i nadmašio. Za svakog mladog čoveka zaista je veliki podstrek dobiti prestižno priznanje, biti među onima koji će dobiti ovu nagradu, jer to je znak da ste u svom stvaralaštvu, u kategoriji ljudi mlađih od 40 godina dostigli najviše što se može dostići, kazao je Vučinić.\nČestitajući dobitnicima, Vučinić je rekao i da je simbolika ove nagrade i to da je ona spoj dva umetnika: onog koji nagradu prima i, kao i svake godine, onog koji nagradu kreira.\n- Neka taj spoj bude inspiracija da svojim budućim radom dostignete značaj i priznanje kao što je i dr Ferenc Bodrogvari imao u tadašnjoj Jugoslaviji. Svim dobitnicima želim puno uspeha u daljem radu i da opravdaju ono što je Komisija za dodelu zvanja i priznanja predložila, a to je da dobijete nagradu. Nadam se da će Grad imati priliku da u vašem radu pruži punu podršku svemu onome čemu stremite i da ćemo zajednički imati priliku da se radujemo uspesima u oblastima u kojima stvarate, naglasio je Saša Vučinić.\nU ime nagrađenih Miloš Nikolić je istakao da je veliko zadovoljstvo dobiti od svoga grada jedno ovakvo priznanje.\n- Izuzetno smo ponosni, a istovremeno i zahvalni Skupštini grada što je prepoznala i nagradila naš dugogodišnji trud, predanost i zalaganje za podizanje kulture grada na jedan viši nivo, za negovanje vrednosti koje u današnje vreme kao da polako padaju u zaborav, u neki drugi plan, istakao je Miloš Nikolić.\nSvečanost u Velikoj većnici protekla je uz virtuozno muziciranje učenika Muzičke škole iz klase Miloša Nikolića, za koje se već sada može reći da su mladi i istaknuti umetnici, jer su na brojnim takmičenjima i festivalim u zemlji i inostranstvu do sada osvojili osam specijalnih i 50 prvih nagrada. Umesto Enike Gereg, koja je imala koncert u Italiji, nagradu je primila njena majka Marta Gereg.


IT sektor će konačno dobiti pažnju koju zaslužuje – Bankar.me\nSeptember 14, 2020 CRNA GORA, M:TEL (komunikacije), SVE VIJESTI Leave a comment\n„Najznačajnija je svakako ta što konačno imamo set zakona koji će se sa pratećim podzakonskim aktima fokusirati na inovacije i definisati strateški pristup za razvoj istih. Bez inovacija ili bar praćenja modernih tehnoloških trendova nemamo šta da tražimo na globalnom tržištu“, poručio je Čabarkapa.\n„Čak i u trenucima krize, IT sektor je generator vrijednosti, a ima i kapacitet za značajno dodatno zapošljavanje. Samim tim, bilo bi suludo neiskoristiti ovaj momenat za razvoj IT sektora i ujedno za diferenciranje naše ekonomije u korist veće otpornosti na eksterne šokove, jer iskreno govoreći – nemamo boljih alternativa“, tvrdi Čabarkapa.\n„Ukoliko Savjet za inovacije bude vrhunski, a naš dirigent, Fond za inovacije, nam da nove a odlične instrumente, mi ćemo zajedno imati priliku da kreiramo simfoniju privrednog razvoja koju će biti sa uživanjem slušati i gledati u narednim godinama. A simfonije neće biti ako svako svoj dio ne odsvira savršeno“, naveo je Čabarkapa.\nZakoni koji su usvojeni u Skupštini krajem jula predviđaju da start up-ovi budu oslobođeni poreza do pet godina, kako bi se olakšao početak poslovanja.\nČabarkapa je, komentarišući tu novinu, saopštio da kada čarobni duh iz lampe pita privrednika ‘Koja je tvoja želja’, privrednik mu kaže ‘Želim da nema poreza’.\n„Za nas koji imamo želju da radimo na svojim inovativnim idejama kroz osnivanje start up preduzeća, Ministarstvo nauke, koje je predložilo zakon sa ovim olakšicama, predstavlja upravo čarobnog duha iz lampe koji ispunjava naše želje“, saopštio je Čabarkapa.\n„Oslobađanje poreza do pet godina jeste značajna olakšica za start up preduzeća. Na svim anketama i analizama koje smo radili unutar zajednice u prethodnom periodu porezi i poreske procedure su jedna od najvećih barijera za one koji razmišljaju da se oprobaju u razvoju svojih inovativnih proizvoda. Ovo je tolika olakšica da se plašim da će institucije morati da uvedu kvalitetnu kontrolu kome odobravaju povlastice, da ne bi došlo do potencijalnih zloupotreba“, naveo je Čabarkapa.\nZakoni predviđaju i oslobađanje poreza na dobit od 100 odsto za ulaganje u start up-ove i fondove za finansiranje inovativnih projekata.\n„Svaki podsticaj u ovom smjeru smatram da je pozitivan i suštinski neophodan. Naš privredni ekosistem je zaglavljen u lokalnom minimumu i da bi našli neki optimalniji ravnotežni položaj potrebno je nešto da nas izgura iz trenutnog. Sa ovim podsticajem, preduzeća koja imaju sredstva na raspolaganju moći će da eksperimentišu u ulozi investitora“, kazao je Čabarkapa.\n„Naravno, da bi se ostvario maksimalni efekat ovih podsticaja neophodna je medijska promocija i veća pažnje šire javnosti. Popularizacijom mogućnosti i efektima investiranja u inovacije na način omogućen ovim zakonom dobićemo edukovanije buduće investitore pa samim tim i investicije sa većim procentom uspjeha, što nam i jeste krajnji cilj“, poručio je Čabarkapa.\nČabarkapa je, komentarišući Vladinu procjenu da kroz ove zakone očekuje povećanje broja start up-ova sa izvoznim potencijalom, kazao da se slaže sa tim.\n„Mada, iskreno govoreći, ovakve procjene teško mogu da promaše, jer su nedefinisane i ne prate ih konkretni indikatori učinka po kojem bi se kasnije moglo utvrditi zašto se procjene nijesu ostvarile ili gdje smo to odradili fenomenalan posao pa su rezultati značajno bolji od očekivanja“, kazao je Čabarkapa.\n„Za sve promjene sistemskog tipa, gdje pored svih mogućnosti i resursa na raspolaganju treba i jaka baza kadra, neophodno je određeno vrijeme da prođe da bi oni koji to mogu na pravilan način ih iskoristili. Moja lična procjena je da se značajni efekti mogu očekivati tek za četiri do pet godina pod uslovom da se momentalno krene u reformu i popularizaciju IT obrazovanja na svim nivoima“, dodao je Čabarkapa.\nPopularno nazvani freelanceri, ova grupa stručnjaka, koristeći vrlo malo lokalnih resursa – sto, stolicu i lični kompjuter, izvozi svoje znanje, a praktično uvozi novac i pravi direktnu korist za crnogorski ekonomski sistem.\n„Na ovoj argumentaciji, kroz saradnju sa Ministarstvom nauke, smo dali predlog da se ova grupa stručnjaka – klasifikovani kao freelanceri, prvi put definiše u našem zakonodavstvu. Kroz javnu raspravu svojim komentarima smo odbranili od brisanja članove zakona koji se tiču freelancera i u usvojenoj verziji freelanceri konačno postoje kao posebna grupa“, kazao je Čabarkapa.\n„U privlačenju te grupe stručnjaka, koji se često nazivaju digitalni nomadi, vidimo veliku šansu za ubrzani razvoj IT sektora kod nas. U kombinaciji sa svim prethodnim benefitima koje novim zakonima uvodimo s jedne strane i znanjem i kontaktima koje digitalni nomadi imaju, mogli bismo da napravimo značajan iskorak u tehnološku budućnost – jer bi to bila naša prečica“, rekao je Čabarkapa.\n„A naša budućnost će biti bolja i ljepša samo ako je mi svojim radom ostvarimo“, zaključio je Čabarkapa.\nPOJMOVIdragan čabarkapa IT Informacione tehnologije\nPrevious Emil Tedeschi otkriva svoju filozofiju uspjeha\nSljedeći Dobar biznis plan garantuje uspjeh


Tači počeo da pakuje kofere - Sputnjik Srbija\n20:05 28.06.2017 Preuzmite kraći link\nSud za zločine OVK za sedam dana počinje sa radom, što bi moglo da dovede do podizanja prvih optužnica za zločine OVK. Obrt je nastupio pošto je ustavni sud Kosova devet spornih odredaba pravilnika novog suda, na koje se Priština žalila, uskladio sa ustavom Kosova. Pravilnik novog suda ima 208 ključnih tačaka na kojima počiva i za koje je odlučeno da su u skladu sa ustavom Kosova.\nOva odluka ustavnog suda stupa na snagu za sedam dana, što znači da bi specijalno tužilaštvo suda na čelu sa Dejvidom Švendimanom moglo da podnese prve optužnice protiv osumnjičenih za ratne zločine, koje su počinili pripadnici OVK.\nMiroslav Ivanović, sudija sa Kosova i Metohije, veruje da će prve optužnice stići sigurno ubrzo na Kosovo, ali ne veruje da će se to desiti baš za sedam dana.\n„Vrlo je teško proceniti kada bi bilo koji postupci ili optužnice mogli da budu pokrenuti, jer te stvari zavise od veoma kompleksnog rada čiji bi rezultat trebalo da bude podizanje optužnica. Naravno, neki dokazi su izvedeni i na osnovu toga se može pretpostaviti da se neće dugo čekati na prve optužnice“, pretpostavlja naš sagovornik.\nKrajem aprila ustavni sud je vratio specijalizovanim većima pravilnik na doradu, pošto je utvrdio da devet odredbi nije bilo u skladu sa poglavljem 20 ustava Kosova.\nOdredbe su prerađene, a odluku o ustavnosti i prihvatljivosti statuta potvrdio je predsedavajući specijalizovanog veća ustavnog suda sudija En Pauer Ford.\n„Sud jednoglasno smatra da su izmene i dopune u pravilniku u saglasnosti sa drugim poglavljem ustava republike Kosovo“, navodi se u saopštenju.\nPoseban pravilnik o radu tih specijalizovanih veća suda, kao i tužilaštva, bio je potreban, jer se na njihov rad ne primenjuje standardni zakon o krivičnom postupku Kosova.\nPravilnik, inače, reguliše vođenje sudskog postupka pred specijalizovanim većima na svim nivoima, od veća osnovnog suda, preko veća apelacionog suda, do veća vrhovnog suda. Takođe reguliše i dužnosti sudije za prethodni postupak.\nSudije specijalizovanog veća ustavnog suda usvojile su svoja pravila o postupku, koja su takođe uneta u pravilnik, a prema ranijim izjavama iz tog suda naglasak je stavljen na zaštitu svedoka, žrtava i drugih osoba koje su izložene riziku zbog svedočenja ili saradnje sa specijalizovanim većima.\nMisija Euleks je početkom februara imenovala 19 sudija na listu međunarodnih sudija Specijalnog suda za ratne zločine OVK, među kojima su sudije koje će obavljati funkciju potpredsednika, kao i četiri sudije specijalizovanog veća ustavnog suda.\nGlavni tužilac ovog ad hok suda je američki pravnik Dejvid Švendimen, a tek nakon podizanja optužnica biće poznato ko će biti procesuiran pred sudom, jer se istrage drže u najvećoj tajnosti.\nU medijima se od početka spekuliše sa imenima, pa je tako na vrhu liste ime tzv. predsednika Kosova Hašima Tačija, Fatmira Ljimaja, ali i Agima Čekua.\nSud će, kako je ranije zvanično saopšteno, „voditi sudske postupke o navodima koji proističu iz Izveštaja Parlamentarne skupštine Saveta Evrope od 7. januara 2011. godine“, u kojem se iznose navodi o teškim prekograničnim i međunarodnim krivičnim delima, a koji je plasirao specijalni izvestilac Saveta Evrope Dik Marti. On je u izveštaju detaljno opisao zločine OVK nad otetim Srbima na Kosovu i u Albaniji i izneo sumnje da su nekima od njih u Albaniji vađeni organi, kojima je kasnije trgovano, navodi Tanjug.\nNavode iz Martijevog izveštaja, pre formiranja Specijalnog suda, istraživala je specijalna radna grupa EU, koju je predvodio američki pravnik Klint Vilijamson.\nTri koraka da Specijalni sud postane operativan?\ntači, sud za ovk, ljimaj, početak, sud, rad, optužbe, Miroslav Ivanović, Kosovo i Metohija, Srbija


Više stotina mališana sa invaliditetom na manifestaciji "Sportom do osmeha" | Original\n27/05/2019 27/05/2019 Budi aktuelan by editor\nViše stotina mališana sa invaliditetom na manifestaciji “Sportom do osmeha”\nSrpski savez za rekreativni sport osoba sa invaliditetom ROSI u saradnji sa FK Partizan već treću godinu zaredom održao je manifestaciju „Sportom do osmeha“. Partizan, domaćin manifestacije, na terenu „Milutin Šoškić” ugostio je na stotine dece i omladine sa invaliditetom iz cele Srbije.\nDeca i omladina sa invaliditetom učestvovala su u raznim sportskim aktivnostima koje su bile prilagođene njima. Osmeh i radost dece na terenu obeležilo su ovaj dan, odakle je svaki pojedinac sa sobom poneo trajne uspomene.\nVeliki broj volontera, studenata, trenera, fudbalera i javnih ličnosti među kojima su bili Vladimir Stojković, naša proslavljena odbojkašica Jelena Nikolić i potpredsednica Odbojkaškog saveza Srbije, kapiten KK Partizan Novica Veličković, Saša Plećević poznatiji kao Dr Feelgood učinili su da ova manifestacija preraste okvire Beograda.\nPo prvi put manifestaciju „Sportom do osmeha“ su posetila deca iz Sombora, Arilja, Užica, Smederevske Palanke koja su osmehom poslala poruku da ova manifestacija zaslužuje da bude deo i njihovih rodnih gradova.\nPredsednik Srpskog saveza za rekreativni sport osoba sa invaliditetom Nino Manojlović izjavio je da je ponosan što iz godine u godinu dokazujemo koliko je važno bavljenje rekreativnim sportom osoba sa invaliditetom i da je srećan što je u celosti opravdan naziv same manifestacije.\nTagovi: deca i omladina sa invaliditetom rosi sportom do osmeha\nBudi aktuelanPosle 130 godina promenjena definicija kilograma\nBudi aktuelanIstraživanje o načinima komuniciranja pokazalo: Sve više cenimo privatnost


Aerodrom „Ponikve“ kod Užica jutros je dočekao prvi međunarodni civilni let. Oko 8.45 sati na pistu je aterirala cesna kojom je ovde, uz dvojicu članova posade, doputovala petočlana delegacija privrednika iz Brisela.\nPrvo komercijalno međunarodno sletanje na "Ponikvama"\nBelgijanci, menadžeri kompanije „Crops“, po izlasku iz vazduhoplova kratko su razgovarali sa domaćinima a potom se zaputili ka Požegu, gde posluje njihova ćerka firma koja se bavi preradom voća.\n- Let je protekao bez problema, a Belgijanci su nam čestitali što im je konačno omogućena lakša i brža komunikacija sa zapadom Srbije. Preneli su da će im usluge našeg aerodroma trebati najmanje četiri – pet puta godišnje, - kazao je za „Blic“ Saša Savić, direktor „Ponikava“.\nKompanija „Crops“ još pre više od mesec dana zatražila je da im se omogući let ali to je tek omogućeno prošlog četvrtka pošto je prikupljeno mnoštvo dozvola.\n- Saglastnost da se let izvede dali su Minisarstvo saobraćaja, Uprava carine i Granična policija. Pokrenuli smo inicijativu da se ta procedura skrati i da „Ponikve“ dobiju status povremenog graničnog prelaza, - napominje Savić.\nCivilno vazduhoplovstvo Srbije usaglašeno sa međunarodnim standardima